
ACTA PII PP. X 


APOSTOLICAE SUB PLUMBO LITTERAE. 


ERECTIO DIOECESIS HAJDU-DOROGHENSIS RITUS GRAECI CATHOLICI IN HUNGARIA. 


PIUS EPISCOPUS 
SERVUS SERVORUM DEI 


REI MEMORIAM. 


AD PERPETUAM 


Christifideles graeci ritus catholici, qui Hungariae Regno subsunt, 
nullo unquam tempore destitisse praeclaris fidei, pietatis ac studii erga 
apostolicam Sedem praebendis exemplis, apud omnes in comperto est. 
Nil mirum igitur si Romani Pontifices singulari benevolentia eos pro- 
sequuti fuerint, omnemque operam impenderint ut ecclesiastica hierar- 
chia inter ipsos maiora in dies susciperet incrementa, novas dioeceses 
et sedes episcopales constituendo quoties id postulaverit sive auctus 
fidelium numerus, sive necessitas alia statuendi doctrinae fideique catho- 
licae domicilia. 

Hoc sane praestitit f. r. Pius Papa Nonus, praedecessor Noster, qui, 
ut peculiaris suae voluntatis ac paternae sollicitudinis testimonium 
catholicis Rumenis tribueret, antiquis Rumeni ritus dioecesibus novas 
Lugosiensem et Armenopolitanam seu Szamosujvériensem Rumenorum 
addidit, e quibus praeterea unam constituit provinciam ecclesiasticam, 
titulo metropolitico eiusque iuribus ac privilegiis veteri sedi cathedrali 
Fogarasiensi et Albae luliensi tributis. Huiusmodi autem honorem 


Acta, vol. IV, n. 12. — 1-7-9192. 39 


| 
| 


430 Acta Apostolicae Sedis. - Commentarium Officiale. 


catholici Rumeni non modo sunt meriti, sed eodem in posterum ita 
digni facti sunt, sive fide firmiter tuenda eaque propaganda penes 
Rumenos schismaticos, sive amore ac filiali obedientia in Romanum 
Pontificem, ut catholicis totius Orientis virtutum omnium exemplum se 
praebuerint. 

Iam vero inter fideles Graeci ritus excreverunt etiam qui lingua 
hungarica utuntur, quique iam a Sancta Sede instantissime petierunt 
ut dioecesis pro iisdem conderetur. Non est profecto dubitandum hanc 
erectionem quam maxime conferre, quo christiana religio, pax et unio 
inter ipsos graeci ritus fideles variis sermonibus loquentes foveantur, 
arctiora reddantur vincula, quibus Regnum apostolicum S. Stephani 
devincitur Cathedrae Apostolorum Principis, item periculum avertatur 
probrosissimi illius abusus, a Summis Pontificibus pluries damnati, 
inducendi nimirum linguas vernaculas in sacram Liturgiam. 

Quapropter Nos, benigne excipientes vota Maiestatis Suae Fran- 
cisci Iosephi Austriae Imperatoris et Regis Hungariae apostolici, nec 
non preces venerabilium fratrum Nostrorum Cardinalis Primatis Archie- 
piscopi Strigoniensis aliorumque eiusdem Regni sacrorum Antistitum, 
omnibus sedulo ac maturo studio perpensis, suppleto praeterea, qua- 
tenus opus sit, quorum intersit vel sua interesse praesumant consensu, 
de apostolicae potestatis plenitudine unam dioecesim Graeci ritus catho- 
lici in Regno Hungarico instituendam decernimus, Hajdu-Doroghensem 
denominandam, in eum qui sequitur modum. 

Imprimis novae huius dioecesis territorio perpetuo attribuimus et 
assignamus inferius describendas paroecias, quas, idcirco, e dioecesibus, 
ad quas modo pertinent, apostolica auctoritate dividimus ac seiungimus, 
idest e dioecesi Eperjesiensi: Felsozsoleza, Gérémbély, Hejokeresztur, 
Miskolez, Sajépalfalva, Sajépetri, Sajészéged, Komléska; e dioecesi 
Munkdcsiensi: Bodrogkeresztur, Bodrogolaszi, Mezozombor, Szerencs, 
Tokaj, Tolesva, Sérospatak, Satoraljaujhely, Végard6, Zemplén, Bodrog- 
szerdahely, Cséke, Daméc, Kisdobra, Dobrogmezo, Zemplénagard, Békény, 
Hajdubészérmény, Debreczen, Hajdudorogh, Erpatak, Tiszabid, Ujfehért6, 
Ajak, Révaranyos, Nyirkarész, Nyirmada, Nyirtass, Tornyospaleza, Nyir- 
gyulai, Kéllésemlyén, Kisléta, Levelek, Mariapécs, Nyirbakta, Biri, Kotaj, 
Nagyk4llé, Napkor, Nyiregyhaza, Oros, Nyirpazony, Nyirgelse, Nyirbéltek, 
Nyirlugos, Nyirpilis, Penészlek, Piricse, Balsa, Buj, Kenézli, Vencsello, 
Timar, Nyirderes, Fabiadnhaza, Gebe, Hodisz, Nagydobos, Nyircsdszari, 
Nyirvasvari, Op4lyi, Nyirparasznya, Jank, Kékényesd, Nagypeleske, Sar- 
kézujlak, Nagykaéroly, Szatmarnémeti, Szarazberek, Turterebes; e dioe- 
cesi Seamosujvdriensi: Batizvasvari, Szatmar (Parochia rumena), Szatmar- 

udvari, Jézsefhaza; e dioecesi Magnovaradinensi Rumenorum: Amacz, 
Szatmarzsadiny, Nagykoles, Csengerbagos, Csegéld, Csengerujfalu, Ovari, 
Pete, Porcsalma, Szamosdob, Vetés, Csomakéz, Domahida, Gencs, Kis- 
majtény, Nagykdroly (Parochia rumena), Reszege, Szaniszld, Erdengeleg, 
Erendréd, Mezéterem, Portelek, Vezend, Eradony, Erkértvélyes, Ertaresa, 
Gaélospetri, Nyiracsid, Nyiradony, Piskolt, Nyirabrany, Vasad, Almosd, 
Bagamér, Erkenéz, Erselind, Hosszup4lyi, Kakad, Nagyléta (Parochia 
rumena), Nagyléta (Parochia ruthena), Pocsaj, Vértes, Mak6, Nagyvarad 
(Parochia ruthena); ex archidioecesi Fogarasiensi: Arkos, Nagyborosny6, 
Nagykaszon, Csikszentgyérgy, Csiklazarfalva, Gelencze, Illyefalva, Lem- 
hény, Liszny6, Kézdiszentkereszt, Torja, Abasfalva, Alséboldogfalva, Bé- 
zédujfalu, Sévarad, Szdrazajta, Székelyszenterzsébet, Székelyudvarhely, 
Olahzs4kod, Gyergyéalfalu, Csikszentdomokos, Szépviz, Gyimesbikk, 
Gyergyészentmiklés, Gyergyévaslab, Nyarafdandrasfalva, NydradbAlint- 
falva, Harasztkerék, Nyaradkaracson, Kebeleszentivany, Marosvasarhely, 
Székelysard, Szenthéroms4g, Szentlérincz, Kisteremi; ex archidioecesi 
Strigoniensi: Budapest. 

Quamvis tres ex modo relatis paroeciis graeci ritus, Budapest, 
Mak6, Magnovarad (Nagyvdrad) nuncupatae, a territorio Hajdu-Doro- 
ghensis dioecesis longe distent, quum tamen ipsarum fideles fere omnes 
hungarice loquantur, peropportunum visum est eas novae erectae dioe- 
cesi adiungere atque aggregare. Quod ad paroecias e Fogarasiensi archi- 
dioecesi dividendas, quippe quae a nova dioecesi sint et ipsae discretae 
atque ab eius episcopali sede dissitae, indulgemus ut ab Ordinario 
Hajdu-Doroghensi regantur per Vicarium ab eo nominandum et consti- 
tuendum. 

Huius dioecesis ita finibus circumscriptae Sedem episcopalem in 
urbe vulgo « Hajdu-Dorogh », quae satis ampla est vitaeque commodis 
provisa, et a qua dioecesis ipsa nomen mutuatur, perpetuum in modum 
erigimus et instituimus; ecclesiam vero, quae beatae Mariae Virgini a 
Praesentatione ibidem dicata extat, quaeque decora et opportuna digno- 
scitur, paroecialem ut antea extituram, sub eodem titulo et invocatione 
ad cathedralis gradum et dignitatem item perpetuo evehimus et extol- 
limus; in qua praeterea cathedrale capitulum, quod senario canonicorum 
numero constabit, sub uno Archipresbytero seu Praeposito maiori, tam- 
quam capite, perpetuo pariter erigimus et instituimus; tributis tum epi- 
scopali Sedi, tum cathedrali sive ecclesiae sive capitulo, omnibus hono- 
ribus, iuribus, privilegiis ac praerogativis, quae ipsis de iure competunt, 
vel quibus ceterae eiusdem ritus cathedrales et episcopales ecclesiae in 
Hungaria ‘ex legitima consuetudine potiuntur et gaudent. 

Residentiam novi episcopi ac eius pro tempore successorum con- 
stituimus in aedibus a communitate Hajdu-Doroghensi oblatis, quae 
tamen cura Gubernii Hungarici aptandae erunt, ut ipsius episcopi eiusque 
episcopalis familiae decentem et congruam habitationem apprime prae- 
seferant. Item secundum ea, quae cum eodem Gubernio conventa sunt, 
assignamus et attribuimus mensae episcopali pro eius dote summam 
quadraginta millium coronarum e publico aerario quotannis solvendam ; 
pro Curia episcopali aliisque officiis dioecesanis alteram summam duo- 
decim millium coronarum; pro vicario denique, in paroeciis ex archi- 
dioecesi Fogarasiensi dividendis constituto, eamdem coronarum summam, 
qua ceteri vicarii dioecesium graeci ritus in Hungaria fruuntur. 

Simili modo canonicis novi capituli cathedralis, praeter decentem 
et congruam habitationem in aedibus a communitate Hajdu-Doroghensi 
extruendis, eam omnino assignamus et attribuimus dotem a Gubernio 
Hungarico persolvendam qua gaudent capitulares aliarum Cathedralium 
graeci ritus in Hungaria, idest canonico Archipresbytero seu Praeposito 
maiori sex millium et biscentum coronarum, Archidiacono seu Lectori 
quinque millium et sexcentarum, Ecclesiarchae seu Custodi quatuor 
millium et nongentarum, Scholastico quatuor millium et septingentarum, 
Chartophilaci seu Cancellario quatuor millium et quingentarum et Prae- 
bendato quatuor millium et centum coronarum. 

Volumus autem ut Gubernium Hungaricum, secundum onus quod 
sibi assumpsit, sustineat impensas sive pro reficiendis aedibus tum epi- 
scopalibus tum canonicalibus, tum fabricae ecclesiae cathedralis eiusque 
sacrerii, sive pro ipsius Cathedralis cultu necessarias. 

Quum primum necessitas postulaverit, mandamus ut ad iuniores 
clericos rite instituendos ac erudiendos seminarium dioecesanum erigatur, 
cui pariter Gubernium Hungariae suppeditabit constructas aedes una 
simul cum sumptibus pro eisdem reficiendis ac pro alumnis atque pro- 
fessoribus alendis et sustentandis. 

Iubemus etiam ut antiquae mensae episcopales rumeni ritus ser- 
vent, sicut antea, beneficia hucusque possessa, itemque fundationes pias 
in dioecesium rumenarum emolumentum factas, ita ut ab illis dioecesibus 
separari ac novae dioecesi Hajdu-Doroghensi attribui minime possint ac 
valeant. 

Ad linguam liturgicam huius novae erectae dioecesis quod attinet, 
praecipimus ut sit graeca antiqua, vernacula vero in functionibus tantum 
extraliturgicis toleretur eodemque modo quo in ecclesiis latini ritus iuxta 
Sanctae Sedis decreta illa uti fas est. 

Quo vero memoratae novae dioecesis sacerdotibus tempus suppetat 

antiquae linguae graecae addiscendae, tribus tantum annis decretam 
huius dioecesis erectionem proxime sequentibus in singulis paroeciis 
ea lingua liturgica uti poterunt, quae hucusque usitata est, vetita prorsus 
hungarica lingua, quam, quum non sit liturgica, in sacra Liturgia nun- 
quam adhibere licet. 

Haec autem Sanctae Sedis praescriptio ut religiosissime observetur, 
firmam spem fovemus Gubernium Hungariae, quemadmodum pacto se 
obstrinxit, Sacrorum Antistitibus pro tempore existentibus omne auxi- 
lium et assiduam operam fore collaturum. 

Quapropter animum Nostrum gratum exhibere volentes in Maiesta- 
tem Suam Franciscum lIosephum Austriae Imperatorem et Hungariae 
Regem apostolicum ob munificentiam, qua omnes sumptus nunc et in 
posterum necessarios et opportunos pro dioecesis Hajdu Doroghensis 
constitutione ex publico aerario ferendos statuit, item pro certo habentes 
eamdem Maiestatem Suam fore et deinceps prospecturam incremento 
ac prosperitati ecclesiarum quoque ritus orientalis sicut et aliarum in 
suis dominiis existentium, memoratae Maiestati Suae, eiusque Succes- 
soribus, ius Romano Pontifici pro tempore existenti nominandi seu 
praesentandi infra tempus a iure statutum ad dictam Hajdu-Doroghen- 
sem cathedralem ecclesiam dignum et idoneum ecclesiasticum virum 
iis omnibus praeditum dotibus quas sacri Canones requirunt, ab eodem 
Romano Pontifice in episcopum praeficiendum,. concedimus. 

Dioecesim praeterea Hajdu-Doroghensem, ut praefertur erectam, 
iurisdictioni ac dependentiae sacrae Congregationis de Propaganda Fide 
pro negotiis Rituum Orientalium subiicimus, simulque suffraganeam 
constituimus archidioecesis Latini ritus Strigoniensis, cuius archie- 
piscopi metropolitico iuri episcopos pro tempore existentes Hajdu- 
Doroghenses subdimus. 

Praesentes autem Litteras et in eis contenta quaecumque, nullo 
unquam tempore, ex quocumque capite vel defectu, aut quavis ex 
alia causa quantumvis iuridica, legitima, pia et privilegiata etiam ex 
eo quod causae propter quas praemissa emanarunt, adductae, veri- 
ficatae, seu iustificatae non fuerint, de subreptionis, aut obreptionis, 
vel nullitatis, aut invaliditatis vitio, seu intentionis Nostrae, aut quo- 
piam alio substantiali, substantialissimo, inexcogitato et inexcogitabili 
ac specialem et individuam mentionem et expressionem requirente, 
defectu seu etiam ex eo quod in praemissis eorumque aliquo solemni- 
tates et quaevis alia servanda et adimplenda, servata et adimpleta 
non fuerint, aut ex quocumque alio capite, colore, vel praetextu, 
aliave ratione, aut causa, etiam tali quae ad effectum validitatis earum- 

dem praesentium necessarium foret exprimenda, notari, impugnari, inva- 
lidari, retractari, in ius vel controversiam vocari, aut ad viam et ter- 
minos iuris vel facti, aut gratiae seu iustitiae remedium impetrari, vel 
etiam Motu, scientia et potestatis plenitudine paribus concesso et impe- 
trato, quempiam uti, seu iuvari posse in iudicio et extra illud, atque 
eas sub quibusvis similium, vel dissimilium gratiarum revocationibus, 
suspensionibus, limitationibus, derogationibus, aut aliis contrariis dispo- 
sitionibus per quascumque Litteras et Constitutiones apostolicas, aut 
Cancellariae apostolicae regulas, etiam consistorialiter ex quibusvis 
causis et sub quibusvis verborum expressionibus, tenoribus et formis 
(etiamsi in eis de iisdem partibus earumque toto tenore ac data spe- 
cialis mentio fiat) quandocumque editas vel edendas, minime com- 
prehendi, seu comprehensas ullo modo censeri, sed semper ab illis 
excipi et quoties illae emanabunt, toties in pristinum et validissimum 
statum restitutas, repositas et plenarie reintegratas ac de novo etiam 
sub quacumque posteriori data quandocumque eligenda concessas esse 
et fore suosque plenarios et integros effectus sortiri et obtinere et ita 
ab omnibus censeri ac firmiter et inviolabiliter observari, sicque et non 
alias per quoscumque iudices ordinarios vel delegatos, quavis aucto- 
ritate fungentes vel dignitate fulgentes, etiam Causarum Palatii apo- 
stolici Auditores ac S. R. E. Cardinales etiam de Latere Legatos, Vice- 
Legatos, dictaeque Sedis Nuncios, sublata eis et eorum cuilibet aliter 
iudicandi et interpretandi potestate et facultate, iudicari et definiri de- 
bere, ac irritum quoque et inane decernimus, si secus super his, a 
quoquam, quavis auctoritate, scienter aut ignoranter contigerit attentari. 

Ad haee denique exsequenda deputari edicimus venerabilem fra- 
trem Raphaélem Scapinelli de Léguigno, Archiepiscopum titularem Lao- 
dicensem ac penes Imperialem et Regiam Austro-Hungaricam Aulam 
Nuntium apostolicum cum omnibus facultatibus necessariis et oppor- 
tunis etiam subdelegandi, ad effectum de quo agitur, quemcumque 
ecclesiastica dignitate ornatum, atque definitive pronunciandi super 
quavis difficultate seu oppositione in exsecutionis actu oritura, facto 
tamen eidem onere intra sex menses ad sacram Congregationem Con- 
sistorialem mittendi authenticum exemplar exsecutionis peractae. 

Non obstantibus, quatenus opus sit, Nostra et Cancellariae apo- 
stolicae regula « De iure quaesito non tollendo » ac Lateranensis Con- 
cilii novissime celebrati dismembrationes perpetuas, nisi in casibus a 
iure permissis, fieri prohibentis, aliisque etiam in synodalibus, provin- 
cialibus, generalibus universalibusque Conciliis editis vel edendis, spe- 
cialibus vel generalibus Constitutionibus et Ordinationibus apostolicis, 

privilegiis quoque, indultis ac Litteris apostolicis quibusvis superioribus 
et personis in genere vel in specie, aut alias in contrarium praemis- 
sorum quomodolibet forsan concessis, approbatis, confirmatis et inno- 
vatis quibus omnibus et singulis etiamsi pro eorum sufficienti deroga- 
tione de illis eorumque totis tenoribus, specialis, specifica, expressa et 
individua non autem per clausulas generales idem importantes mentio, 
aut quaevis alia exquisita forma servanda foret, tenores huiusmodi ac 
si de verbo ad verbum nihil poenitus omisso et forma in illis tradita 
observata inserti forent, eisdem praesentibus pro plene et sufficienter 
expressis habentes (illis alias in suo robore permansuris) latissime et 
plenissime ac specialiter et expresse ad effectum praesentium et validi- 
tatis omnium et singulorum praemissorum pro hac vice, dumtaxat, 
Motu, scientia et potestatis plenitudine paribus harum quoque serie 
derogamus, ceterisque contrariis quibuscumque. 

Volumus autem quod praesentium Litterarum transumptis, etiam 
impressis, manu tamen alicuius Notarii publici subscriptis et sigillo ali- 
cuius personae in ecclesiastica dignitate constitutae munitis, adhibeatur 
in iudicio et extra illud eadem prorsus fides, quae eisdem praesentibus 
adhiberetur, si originaliter forent exibitae vel ostensae. 

Nulli ergo omnino hominum liceat hance paginam Nostrae dismem- 
brationis, erectionis, institutionis, concessionis, indulti, impertitionis, 
statuti, subiectionis, decreti, commissionis, mandati, derogationis et 
voluntatis infringere, vel ei ausu temerario contraire, si quis autem hoc 
attentare praesumpserit indignationem Omnipotentis Dei ac beatorum 
Petri et Pauli Apostolorum Eius se noverit incursurum. 

Datum Romae apud S. Petrum, anno Domini millesimo nongente- 
simo decimo secundo, die octava mensis iunii, Pontificatus Nostri 
anno nono. 


A. Carpinatis AGLIARDI, S. R. EZ. Cancellarius. 


Pro Emo Secretario S. C. Consistorialis absente 


Scipio Tecchi, Adsessor. 
L. 


Reg. in Cancell. Apost., n. 48/12. 
M. Riga, C. A. Notarius. 

TRANSLATIO PAROECIAE S. MARIAE A ROSARIO ET -ERECTIO NOVAE PAROECIAE 
S. IOSEPHI AD VIAM TRIUMPHALEM. 


PIUS EPISCOPUS 
SERVUS SERVORUM DEI 


AD PERPETUAM REI MEMORIAM. 


Cum incolarum numerus Urbis Romae, ut in aliis regionibus prae- 
sertim extremis, ita in pratis sub Vaticano crevisset, ac propterea salus 
animarum maiora ad religionem colendam adiumenta requireret, huius 
apostolicae Sedis opera factum est, ut intra fines paroeciae Mariae san- 
ctissimae a Rosario, cuius aedem in monte Mario positam plerique paro- 
chianorum, planum habitantes, iam non frequentabant, aptiore loco 
altera conderetur aedes eodem titulo, in qua suum parochus munus 
exerceret. Nunc autem Nos ea ipsa causa adducimur, non modo ut 
canonicam huius aedis conditionem amplificemus, sed etiam ut, de 
eadem paroecia partem detrahentes, aliam paroeciam constituamus. 
Itaque ex veteri aede, quam diximus, in monte Mario sitam, ius ipsum 
parochiale, una cum omnibus reditibus et bonis eidem iuri connexis, ad 
novam aedem Mariae sanctissimae a Rosario, pro apostolica potestate, 
transferimus, translatumque declaramus. - Praeterea, de plenitudine item 
apostolicae potestatis, ad aedem sancti Ioseph, Mariae sponsi, via 
Triumphali nuper exstructam, quae memoratae paroeciae ambitu con- 
tinetur, novam instituimus paroeciam, eique omnia iura, reditus, bona 
quaecumque paroeciae sancti Marcelli, per Litteras apostolicas In ordi- 
nandis quarto idus maias anno millesimo nongentesimo nono exstinctae 
fuerunt, attribuimus. Huius autem paroeciae spatium tantum erit quan- 
tum Cardinalis, Noster in Urbe Vicarius, decreverit, cui quidem definiendi 
terminos utriusque paroeciae, sancti loseph et sanctae Mariae a Rosario, 
facimus potestatem. Decernentes praesentes Litteras firmas, validas et 
efficaces semper esse et fore, suosque plenarios et integros effectus sor- 
tiri et obtinere; atque irritum esse et inane si secus super his a quo- 
quam contigerit attentari, non obstantibus Nostra et Cancellariae apo- 
stolicae regula de iure quaesito non tollendo, aliisque constitutionibus 
et ordinationibus apostolicis, vel quavis alia firmitate roboratis statutis, 

consuetudinibus ceterisque contrariis quibuslibet, etiam specialissima 
mentione dignis. 

Datum Romae apud sanctum Petrum, anno Domini millesimo 
nongentesimo duodecimo, nono kalendas iunias, Pontificatus Nostri 
anno nono. 


A. CarpinaLtis AGLIARDI, S. R. E. Cancellarius. 


Raphaél Virili, Protonotarius Apostolicus. 
Ludovicus Schiiller, Protonotarius Apostolicus. 
L. P. 
Reg. im Came. Ap., N. 42/12. 
M. Riga, C. A. Notarius. 


ITI. 


DE NOVIS INSTITUENDIS PAROECIIS IN AGRO ROMANO. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM. 


Quamdiu per agri romani immensam latitudinem exiguus admodum 
fuit, praesertim ob aéris inclementiam, numerus incolarum, satis eorum 
spirituali bono provisum est Nostrorum auctoritate decessorum, qui 
eorumdem curam, pro varia locorum distantia, vel suburbanis vel subur- 
bicariis paroeciis demandarunt. Postquam autem ea regio, aliquanto 
plus salubritatis nacta, magis cultoribus frequentari coepit, Pius IX 
felicis recordationis, cum intelligeret salutem animarum maioribus ibi 
praesidiis adiuvandam esse, sacerdotibus urbanis Hospitio centum Pre- 
sbyterorum praepositis negotium dedit ut religiosam agri romani rem 
omnem procurarent. Illi quidem procurationem huiusmodi per sodalem 
spectatae sollertiae et sedulitatis, quem suo muneri delegarant, recte 
utiliterque gesserunt usque ad anni superioris exitum: cum placuit 
Nobis opus ab iis feliciter institutum, Nostrae auctoritatis intercessu, 
provehere. Nam in Constitutione apostolica Etsi nos kalendis ianuariis 
huius anni edita de Urbis Vicariatu, hoc, praeter alia, praescribimus, 
ut a Cardinali Vicario, cum approbatione Summi Pontificis, eligatur 
deputatus ad agrum romanum sacerdos, qui, « sub ipsius Cardinalis et 
« Adsessoris auctoritate et nutu, curam proxime habeat earum rerum 

«omnium quae in eodem agro ad cleri et fidelium salutem ac discipli- 
«nam decernenda gerendaque sunt ». Nunc vero idem urgentes propo- 
situm suppeditandi salutis aeternae praesidia huic hominum multitudini, 
sex numero paroecias intra agri romani fines, vix dum facultates Nostrae 
tulerint, instituere decrevimus. Itaque rem, utique gradatim exsequen- 
dam, Cardinali Urbis Vicario mandamus: qui quidem interim Nobis loca 
sacris aedibus coniunctisque parochorum domibus extruendis opportuna 
designabit; quique, cum eiusmodi aedificia excitaverimus in promptuque 
habuerimus cetera quae necessaria sunt, tum, aliam ex alia, senas quas 
diximus paroecias, ex Nostra auctoritate constituet, et quibus quaeque 
terminis contineri debeat, definiet. Quidquid autem is in hac causa 
gesserit, id Nos de apostolicae potestatis plenitudine ratum haberi volu- 
mus et iubemus. Decernentes praesentes Litteras firmas, validas et effi- 
caces semper esse et fore, suosque plenarios et integros effectus sortiri 
et obtinere, atque irritum esse et inane si secus super his a quoquam 
contigerit attentari, non obstantibus Nostra et Cancellariae apostolicae 
regula de iure quaesito non tollendo, aliisque constitutionibus et ordi- 
nationibus apostolicis vel quavis alia firmitate roboratis statutis, con- 
suetudinibus ceterisque contrariis quibuslibet, etiam specialissima men- 
tione dignis. 

Datum Romae apud sanctum Petrum, anno Domini millesimo 
nongentesimo duodecimo, nono kalendas iunias, Pontificatus Nostri 
anno nono. 


A. Carpinatis AGLIARDI, S. R. E. Cancellarius. 


Raphaél Virili, Protonotarius Apostolicus. 
» Ludovicus Schiller, Protonotarius Apostolicus. 
L. 


Keg. in Canc. Ap., N. 43/12. 
M. Rieai, C. A. Notarius. 

LITTERAE APOSTOLICAE. 
I. 


ERECTIO IN ARCHISODALITATEM, CUM FACULTATE UBIVIS AGGREGANDI, CONSO- 
CIATIONIS DEIPARAE V{RGINIS IMMACULATAE SUB TITULO CLERI REGINAE 
CIVITATIS PARISIENSIS. 


PIUS PP. X. 


Ad perpetuam rei memoriam. — Plane compertum est Nobis piam 
consociationem in aede parochiali S. Nicolai vulgo du Chardonnet civi- 
tatis Parisiensis iam inde ab anno mMcmvit canonice institutam esse, 
quae sub titulo Deiparae Virginis Immaculatae, Cleri Reginae, presby- 
teros ac fideles allicere studet ut, vel preces effundentes, vel aliquid 
sibi pro amore Dei negantes, non modo sacerdotum sanctitatem, sed 
cleri quoque saecularis regularisque delectum foveant ac iuvent. Quae 
quidem consociatio Nobis tam grata acceptaque fuit, ut eodem anno, 
solemnitate Christi Domini in coelum redeuntis, ipsam, Litteris Nostris 
autographis comprobatam, peculiaribus privilegiis atque indulgentiis dita- 
remus. Cum vero nunc frugifera huiusmodi sodalitas in alias dioeceses 
et usque in longinquas regiones, Deo opitulante, progressa sit, atque 
a compluribus episcopis exoptetur, Nos, benigne vota excipientes Curionis 
ad S. Nicolaum, eam tum Archisodalitatis titulo, tum facultate sibi alias 
consociationes adiungendi libentissime cohonestare properamus. Quare 
apostolica auctoritate Nostra, praesentium tenore, memoratam sodali- 
tatem Mariae Immaculatae, sub titulo Reginae Cleri, in parochiali templo 
S. Nicolai vulgo du Chardonnet civitatis Parisiensis existentem, in Archi- 
sodalitatem cum solitis privilegiis perpetuum in modum erigimus atque 
instituimus. Archisodalitatis sic erectae officialibus et sodalibus prae- 
sentibus et futuris eadem apostolica auctoritate Nostra hisce Litteris 
perpetuo item concedimus ac largimur, ut ipsi alias quaslibet eiusdem 
nominis atque instituti sodalitates, ubique terrarum erectas vel eri- 
gendas, servatis tamen forma Constitutionis r. m. Clementis Pp. VII) 
decessoris Nostri Quaecumque a Sede Apostolica aliisque apostolicis 
Ordinationibus desuper editis, aggregare, et cum illis omnes ac singulas 
indulgentias, peccatorum remissiones ac poenitentiarum relaxationes 
ipsi sodalitati, ita in archisodalitatem a Nobis erectae, a Sede aposto- 
lica concessas, et quae aliis impertiri queant, licite communicare pos- 
sint ac valeant. Decernentes, praesentes Litteras firmas, validas atque 


| 


440 Acta Apostolicae Sedis. - Commentarium Officiale. 


efficaces semper extare et manere, suosque plenos atque integros effectus 
sortiri atque obtinere, illisque ad quos spectant sive spectare poterunt 
plenissime suffragari; sicque rite iudicandum esse atque definiendum, 
irritumque fieri et inane, si secus super his a quovis, qualibet aucto- 
ritate, scienter sive ignoranter, attentari contigerit. Non obstantibus con- 
trariis quibuscumque. 

Datum Romae apud sanctum Petrum, sub anpulo piscatoris, die 
XxI maii mcmxu, Pontificatus Nostri anno nono. 


R. Carp. Merry pew VAL, 
L. + S. a Secretis Status. 


Il. 


PRAEFECTURA APOSTOLICA INSULARUM SALOMONICARUM MERIDIONALIUM, 
MUTATIS FINIBUS, IN VICARIATUM APOSTOLICUM ERIGITUR. 


PIUS PP. X. 


Ad futuram rei memoriam. - Maxima semper afficimur laetitia 
quum Nobis relatum sit, auctum in aliqua regione fidelium numerum 
postulare ut nova ibi Ecclesia cum proprio Pastore instituatur. Pergratas 
igitur preces dilectus filius Ioannes Raffin, Praepositus generalis Socie- 
tatis Mariae, adhibuit nobis, ut fines statutos iam ab annis mpcccxcvit 
et insequente pro apostolicis Praefecturis insularum Salomonicarum, 
quae sunt religiosae eiusdem familiae curis concreditae, nunc secundum 
novam potioremque ordinationem immutare, et ex eis insulas meridio- 
nales, ubi, Deo opitulante, potiores catholicae fidei progressus compro- 
bantur, in apostolicum Vicariatum constituere dignaremur. Nos autem, 
quibus persuasum est has novas dispositiones in uberius earumdem 
insularum bonum cessuras, et cogitatum apostolicum Vicariatum id 
esse praecipue consecuturum, ut Missionariorum animi erigantur atque 
haereticorum infirmentur conatus, pia huiusmodi vota, post delibera- 
tionem quam hac super re cum VV. FF. NN. S. R. E. Cardd. Chri- 
stiano nomini propagando praepositis habuimus diligentem, benigne 
excipienda censuimus. Quare motu proprio, certa scientia ac de apo- 
stolicae potestatis Nostrae plenitudine, finibus apostolicarum Praefectu- 
rarum quae ex Salomonicis insulis componuntur, ex proposito sche- 
mate immutatis, ac novis limitibus statutis, Praefecturam meridionalem 
in Vicariatum apostolicum erigimus et constituimus, eodem ei Salomo- 
nicarum insularum meridionalium nomine servato, quo ipsa Praefectura 
appellabatur. lis itaque insulis, Anglicae dominationi in praesentiarum 

subiectis, novus apostolicus Vicariatus constet, quae vulgo Isabella, 
Nova Geergia, Guadalcanar cum adiacentibus, et Malaita ac S. Christoval, 
simul pariter cum adiacentibus, nuncupantur. Decernentes praesentes 
Nostras Litteras firmas validas efficaces semper existere et fore suosque 
plenarios et integros effectus sortiri et obtinere illisque ad quos spectat 
et in posterum spectabit in omnibus et per omnia plenissime suffragari, 
sicque in praemissis per quoscumque iudices ordinarios et delegatos 
iudicari et definiri debere, atque irritum esse et inane si secus super 
his a quoquam, quavis auctoritate, scienter vel ignoranter, contigerit 
attentari. Non obstantibus Nostra et Cancellariae apostolicae regula de 
iure quaesito non tollendo, ceterisque omnibus etiam speciali et indi- 
vidua mentione ac derogatione dignis in contrarium facientibus quibus- 
cumque. 

Datum Romae apud sanctum Petrum sub annulo Piscatoris, die 
I iunii mcmxil, Pontificatus Nostri anno nono. 


R. Carp. Merry pew VAL, 
L. & S. a Secretis Status. 


EPISTOLA. 


AD R. P. D. IACOBUM DUHIG, EPISCOPUM ROCKHAMPTONENSEM, DE QUINQUA- 
GENARIIS [LLIUS ECCLESIAE SACRIS SOLLEMNIBUS. 


Venerabilis frater, salutem et apostolicam benedictionem. — Fau- 
stum catholicis hominibus istius regionis proximum mensem septem- 
brem accepimus fore, exeunte anno quinquagesimo ex quo ecclesiae 
Rockhamptonensis initia sunt posita: cum quidem in id tempus festi 
sollemnes dies apparentur, atque in huius laetiiiae societatem episcopi 
omnes ex Australia, cum magno praesertim sacerdotum comitatu, ven- 
turi sint. Scilicet hoc Nos perlibenter intelleximus; tibique ac ceteris rei 
auctoribus et ducibus prolixe, vestrum laudando et probando consilium, 
suffragamur. Novimus religionis christianaeque humanitatis celeres istic 
progressiones factas; ut exiguam illam Missionem Rockhamptonensem 
ampla dioecesis eaque satis bene constituta, haud ita longo intervallo, 
exceperit: omninoque est aequum vos propterea, cum facti memoriam 
celebrare, tum debitas Deo persolvere gratias, atque ex commemoratione 
beneficiorum eius fidenter ad maiora niti. Ceterum, vestram prospicientes 
diligentiam, itemque tantam cleri Australiani concordiam, quanta hic 
praeclare elucet, non solum de ista dioecesi, sed de tota Australia catho- 

lica melius sperare iure videmur. Itaque existimetis volumus, vestris Nos 
sacris sollemnibus animo praesentes adfore; quae ut fructus optatos 
pariant, tibi, venerabilis frater, et omnibus qui ea ipsa celebrabunt, 
apostolicam benedictionem, auspicem divinorum munerum, amantissime 
impertimus. 

Datum Romae apud S. Petrum, die 1x mensis maii mcmxu, Ponti- 
ficatus Nostri anno nono. 


PIUS PP. X. 


S. CONGREGATIO 8. OFFICI 


I. 
DECRETUM 


DE DISPENSATIONIBUS SUPER IMPEDIMENTO DISPARITATIS CULTUS ABSQUE 
DEBITIS CAUTIONIBUS NUNQUAM CONCEDENDIS. 


In plenario conventu supremae sacrae Congregationis sancti Officii 
habito feria IV die 16 aprilis 1890, proposita quaestione: « An in conce- 
« dendis ab habente a Sancta Sede potestatem dispensationibus super 
« impedimento disparitatis cultus praescriptae cautiones semper sint 
« exigendae », Emi ac Rmi DD. Cardinales in rebus fidei et morum 
{nquisitores generales, re perdiligenti examine discussa, respondendum 
decreverunt: « Dispensationem super impedimento disparitatis cultus 
«nunquam concedi, nisi expressis omnibus conditionibus seu cautio- 
« nibus ». 

Eademque die ac feria Ssius D. Leo PP. XIII, in solita audientia 
R. P. D. Adsessori eiusdem supremae sacrae Congregationis impertita 
Emorum Patrum resolutionem benigne adprobare et confirmare digna- 
tus est. 

Contrariis quibuscumque non obstantibus. 

Datum Romae, ex aedibus S. Officii, die 21 iunii 1912. 


L. S. 


Aloisius Castellano, S. R. et U. 1. Notarius. 

II. 
DECRETUM 


DE DISPENSATIONE SUPER IMPEDIMENTO DISPARITATIS CULTUS ABSQUE DEBI- 
TIS CAUTIONIBUS IMPERTITA. 


In plenario conventu supremae sacrae Congregationis sancti Officii 
habito feria IV die 12 iunii 1912, propositis dubiis: 

1° Utrum dispensatio super impedimento disparitatis cultus, ab 
habente a Sancta Sede potestatem, non requisitis vel denegatis prae- 
scriptis cautionibus impertita, valida habenda sit an non? Et quatenus 
negative: 

2° Utrum hisce in casibus, cum scilicet de dispensatione sic inva- 
lide concessa evidenter constat, matrimonii ex hoc capite nullitatem 
per se ipse Ordinarius declarare valeat, vel opus sit, singulis vicibus, 
ad Sanctam Sedem pro sententia definitiva recurrere? 

Emi ac Rmi DD. Cardinales in rebus fidei et morum Inquisitores 
generales, omnibus mature perpensis, respondendum decreverunt: 

Ad 1." Dispensationem prout exponitur impertitam esse nullam. 

Ad 2." Affirmative ad primam; negative ad secundam partem. 

Et sequenti feria V die 13 eiusdem mensis Ssmus D. N. D. Pius 
divina providentia PP. X in solita audientia R. P. D. Adsessori eiusdem 
supremae sacrae Congregationis impertita Emorum Patrum resolutio- 
nem benigne adprobare et confirmare dignatus est. 

Contrariis non obstantibus quibuscumque. 

Datum Romae, ex aedibus S. Officii, die 21 iunii 1912. 


L. S. 
Aloisius Castellano, S. R. et U. I. Notarius. 


III. 
DECRETUM 


DE PAROCHI ADSISTENTIA MATRIMONIIS MIXTIS IN QUIBUS PRAESCRIPTAE CAU- 
TIONES A CONTRAHENTIBUS PERVICACITER DETRECTANTUR. 


Cum per Decretum Ne temere diei 2 augusti 1907, n. IV, expresse 
ac nulla facta distinctione edicatur parochos et locorum Ordinarios valide 
matrimonio adsistere, dummodo invitati ac rogati ... requirant excipiant- 
que contrahentium consensum; graves in praxi difficultates ortae sunt 

relate ad mixtas nuptias in quibus, denegatis pervicaciter a partibus 
debitis cautionibus, Sancta Sedes, attentis peculiaribus quorumdam 
locorum circumstantiis, materialem tantum parochi praesentiam, per 
modum exceptionis ac veluti ultimum tolerantiae limitem, antea ali- 
quando permiserat. 

Re delata ad supremam hance sacram Congregationem sancti Officii, 
cui ex praescripto apostolicae Constitutionis « Sapienti consilio » integra 
manet ... facultas ea cognoscendi quae circa... impedimenta disparitatis 
cultus et mixtae religionis versantur, atque in plenario conventu habito 
feria III, loco [V, die 21 maii 1912, praevio Rmorum DD. Consultorum 
voto, perdiligenti examine discussa, Emi ac Rmi Dii Cardinales in rebus 
fidei et morum Inquisitores generales, omnibus mature perpensis, decre- 
verunt: 

« Praescriptionem Decreti Ne temere, n. IV, § 3, de requirendo per 
« parochum excipiendoque, ad validitatem matrimonii, nupturientium 
« consensu, in matrimoniis mixtis in quibus debitas cautiones exhibere 
« pervicaciter partes renuant, locum posthac non habere; sed stan- 
« dum tawative praecedentibus Sanctae Sedis ac praesertim s. m. Gre- 
« gorii PP. XVI (Litt. app. diei 30 aprilis 1841 ad episcopos Hungariae) 
« ad rem concessionibus et instructionibus: facto verbo cum Ssimo ». 

Et sequenti feria V die 23 eiusdem mensis Ssthus D. N. D. Pius 
divina providentia PP. X, in solita audientia R. P. D. Adsessori huius 
supremae sacrae Congregationis sancti Officii impertita, relatam sibi 
Emorum Patrum resolutionem benigne adprobare ac suprema sua aucto- 
ritate in omnibus ratam habere dignatus est. 

Contrariis quibuscumque, etiam speciali atque individua mentione 
dignis, non obstantibus. 

Datum Romae, ex aedibus S. Officii, die 21 iunii 1912. 


L. S. 


Aloisius Castellano, S. R. et U. I. Notarius. 

S. CONGREGATIO DE PROPAGANDA FIDE 


NOMINATIONES EPISCOPORUM. 


Brevibus apostolicis nominati sunt: 


31 maii 1912. — Episcopus Guadalupensis, R. P. Petrus Ludovicus 
Genoud, sacerdos Congregationis a Spiritu Sancto. 

1 iunii. — Archiepiscopus Tokiensis, R. D. loannes Petrus Rey, 
alumnus Seminarii Parisiensis pro missionibus ad exteras gentes. 

2 iunii. —- Episcopus titularis Mustitanus et Vicarius apostolicus 
novi Vicariatus apostolici insularum Salomonicarum meridionalium, 
R. P. loannes Ephrem Bertreux, e Societate Mariae. 

3 iunii. — Episcopus Nagasakiensis, R. D. loannes Claudius Com- 
baz, alumnus Seminarii Parisiensis pro missionibus ad exteras gentes. 


S. CONGREGATIO INDICIS 


Decreto S. Congregationis diei 6 maii proxime elapsi laudabilite: 
se subiecit E. Th. de Cauzons. 
Romae, die 15 iunii 1912. 


Thomas Esser O. P., Secretarius. 


Acta. vol. IV, n. 12 — 1-7-9312 33 

S. CONGREGATIO RITUUM 


I. 
DECRETUM 


PRAEFIXUM VOLUMINI VI, SEU APPENDIC: I (AB ANNO 1900 nuM. 4052 ap 
ANNUM 1911 NUM. 4284, CUM SUO INDICE GENERALI) OPERIS CUI TITU- 
LUS: « DECRETA AUTHENTICA CONGREGATIONIS SACRORUM RITUUM EX 
ACTIS EIUSDEM COLLECTA EIUSQUE AUCTORITATE PROMULGATA ». 


URBIS ET ORBIS. 


Decreta, quae in hoc Volumine sexto (Appendice I) Collectionis 
Decretorum sacrae Rituum Congregationis continentur, prouti in eodem 
Volumine apponuntur et in Indice explicantur, sanctissimus Dominus 
noster Pius Papa X, referente infrascripto Cardinali sacrorum Rituum 
Congregationi Praefecto, apostolica Sua auctoritate approbavit, atque 
authentica declaravit. Contrariis non obstantibus quibuscunque, etiam 
speciali mentione dignis. 

Die 24 aprilis anni 1912. 


Fr. S. Carp. Praefectus. 
L. 45S. 
+ Petrus La Fontaine, Episc. Charystien., Secretarius. 


Il. 
DECRETUM 


SEU DECLARATIONES CIRCA NOVAS RUBRICAS, 


Ad praecavendas dubitationes, quae super recta interpretatione 
tituli X, n. 2 et 5 novarum rubricarum quae sequuntur constitutionem 
Divino afflatu oriri possunt, S. Rituum Congregatio, audito Commis- 
sionis Liturgicae suffragio, sequentes declarationes evulgare censuit, 


nimirum: 

I. Quandocumque in feriis maioribus Missam propriam habentibus 
ceterisque diebus, de quibus tit. et num. supracitatis, Missa de feria 
celebretur, dummodo reapse pro defunctis applicetur, addi potest oratio 

pro defunctis in quorum suffragium celebratur, etiamsi in ea agenda 
sit commemoratio de occurrente festo duplici minori vel maiori. 

II. Huiusmodi oratio pro defunctis non excludit in casu orationes 
de tempore, nisi occurrat commemoratio duplicis. 

IIT. Quando additur ista oratio pro defunctis, non est attendendus 
numerus orationum utrum sit dispar an non. 

IV. Haee eadem oratio pro defunctis, semper recitari debet poe- 
nultimo loco inter orationes ea die a rubricis praescriptas vel permissas, 
non computatis collectis ab Ordinario imperatis. 

V. Oratio pro defunctis in quorum suffragium Missa de feria appli- 
catur, addi potest, etiamsi ea die a rubricis praecipiatur oratio Omni- 
potens sempiterne Deus pro vivis et defunctis, vel Fidelium pro omnibus 
defunctis. 

VI. Ut rite legitimeque applicari possit pro defunctis indulgentia 
altaris privilegiati, oportet ut, diebus in quibus a novis rubricis permit- 
titur, missa de feria omnino celebretur, addita ut supra oratione pro 
defunctis pro quibus Missa ipsa celebratur. 

VII. Licet iuxta novas rubricas tit. VIII, n. 2, cessata sit obligatio 
recitandi in choro officium defunctorum, nihilominus adhuc servari 
debet rubrica missalis tit. V, n. 1 et 2, cirea Missam pro defunctis cele- 
brandam, sive in cantu cum praesentia choralium, si agatur de Missa 
conventuali, sive lectam extra chorum iuxta novas rubricas tit. XII. 

Die 12 iunii 1912. 


Fr. S. Carp. Praefectus. 


L. 
+ Petrus La Fontaine, Episc. Charystien., Secretarius. 


III 
SEYNEN. er ALIARUM. 


DUBIA. 


Sacrae Rituum Congregationi pro opportuna solutione sequentia 
dubia proposita fuerunt, nimirum: 

I. Quando Dominica occurrit a die 25 ad diem 28 decembris 
inclusive, Rubrica praescribit Officium huius Dominicae die libera 
30 decembris celebrandum. Nune vero pluribus in dioecesibus dies 
30 decembris impedita est aliquo festo novem Lectionum. Quaeritur: 
Quid agendum in casu? 

II. luxta recentem Constitutionem « Divino afflatu », tit. IV, n. 3, 
festum sanctissimi Nominis Mariae perpetuo assignatur diei duodeci- 
mae mensis septembris. Quaeritur ergo: Num ecclesiae quae hoc festum 
tamquam Titulare usque ad hodiernam diem coluerunt Dominica infra 
octavam Nativitatis beatae Mariae Virginis sub ritu duplici I classis 
cum octava, ipsum recolere in posterum debeant die duodeciina Septem- 
bris cum Ecclesia Universali, servatis privilegiis quae Titularibus com- 
petunt? 

III. Pluribus in locis festum sanctissimi Nominis Mariae ritu duplici 
I classis cum octava recolitur. Quaeritur: An istis in locis Octava Nati- 
vitatis B. Mariae Virginis cesset omnino, adveniente festo sanctissimi 
Nominis; an potius suspendatur tantum, ita ut die decimaquinta septem- 
bris agendum sit de die Octava ipsius Nativitatis, omissa commemora- 
tione Octavae sanctissimi Nominis? 

IV. Ex novis dispositionibus saepe accidit ut festa, sive duplicia 
maiora, sive sanctorum Doctorum simplificanda sint ob occursum ali- 
cuius festi translati ritus duplicis II classis. Quaeritur ergo: Num sym- 
bolum addendum sit in Missa de isto festo translato quod per se 
symbolum non admittat,si in ea facta sit commemoratio alicuius festi 
occurrentis ritus duplicis maioris aut minoris quod ius habeat ad sym- 
bolum in Missa? 

V. Collectae ab Ordinario imperatae, ex novis rubricis, tit. XI, 
omittendae sunt, quandocumque in Missa dicendae sint plusquam tres 
Orationes a rubrica eo die praescriptae. Quaeritur ergo: An Collectae 
omittendae sint, quando in Missis privatis, post tres Orationes eo die 
praescriptas, addita est oratio sanctissimi Sacramenti publice expositi, 
vel pro Papa aut episcopo in respectivis anniversariis electionis, seu 
consecrationis aut coronationis? 

VI. Cum in tabella Occurrentiae perpetuae nuper ab ista S. Con- 
gregatione edita, evidenter mendum irrepserit typographicum in qua- 
drangulo in quo sibi invicem occurrunt Simplex cum Simplici, ubi 
legendus est numerus 7, et non 8, dubium oritur, an aliud pariter 
mendum sit in quadrangulis in quibus sibi invicem obveniunt Duplex 
maius et minus, cum Vigilia Epiphaniae, ubi loco numeri 3 videtur 
quod legi debeat numerus 6, eo quod Officium ipsius Vigiliae gaudeat 
privilegiis Dominicae, ac proinde praevalere debeat, ex novis Rubricis, 
Duplici minori et maiori quod non sit festum Domini. Quaeritur: An 
revera in praedictis duobus quadrangulis legendus sit numerus 6, ita 
ut in casu agi debeat de Vigilia Epiphaniae, cum perpetua repositione 

Duplicis occurrentis? 

Et sacra eadem Congregatio, ad relationem infrascripti Secretarii, 
audita sententia Commissionis Liturgicae reque accurato examine per- 
pensa, rescribendum censuit: 

Ad J. Officium Dominicae infra Octavam Nativitatis transferendae 
ea die ponatur qua festum minus nobile in occurrentia, a die 29 usque 
ad 31 decembris, secus peragendum foret, salvis Dominicae iuribus in 
concurrentia. Quod si omnia festa a die 29 ad 31 decembris occurrentia 
ritum duplicem I aut II classis obtineant, commemoratio Dominicae 
fiat in Festo ut supra minus nobili. In paritate nobilitatis Officium aut 
commemoratio Dominicae fiat in festo prius occurrente. 

Ad II. Affirmative. 

Ad III. Negative ad primam partem; affirmative ad secundam. 

Ad IV. et V. Affirmative. 

Ad VI. In tabella Occurrentiae perpetuae menda corrigantur, ita 
ut in quadrangulo in quo sibi invicem occurrunt Simplex cum Simplici, 
ponatur numerus 7, et in quadrangulis in quibus occurrunt Duplex maius 
et minus cum Vigilia Epiphaniae, ponatur numerus 6: et Vigilia Epi- 
phaniae, privilegiis Dominicae gaudens, tam in occurrentia quam in 
concurrentia, Duplici etiam maiori semper praeferatur. 

Atque ita rescripsit et servari mandavit, die 21 iunii 1912. 


Fr. S. Carp. MARTINELLI, Praefectus. 
L. S. 
+ Petrus La Fontaine, Ep. Charystien., Secretarius. 

SACRA ROMANA ROTA 


SEDUNEN. 


DISMEMBRATIONIS PAROECIAE. 


Pio PP. X feliciter regnante, Pontificatus Dominationis Suae anno 
nono, RR. PP. DD. Antonius Perathoner, Ponens, Iosephus Alberti et Petrus 
Rossetti, Auditores de Turno, in causa « Sedunen. - Dismembrationis 
Paroeciae », instantibus nonanullis incolis loci Balen, repraesentatis per 
legitimum procuratorem sacerdotem N. Patrizi, advocatum, adversus Illinum 
Episcopum lulium Mauritium Abbet, repraesentatum per legitimum pro- 
curatorem V. Sacconi, advocatum, die 2 aprilis 1912, sequentem tulerunt 
definitivam sententiam. 


In dioecesi Sedunensi (Sion seu Sitten) in Helvetia, ampla est et 
praeruptis circumdata vallis, Saas nuncupata, quae quatuor complectitur 
communitates seu municipia, scil. Saas-Grund, Saas-Fee, Saas-Almagell, 
Saas-Balen. Quae quatuor communitates usque ad annum 1893 unam 
formabant paroeciam, quae sedem habebat in communitate Saas-Grund. 

Ex quo multa oriebantur incommoda, praesertim ob multorum 
vicorum hue illue dispersorum ab ecclesia parochiali distantiam. 

Unde episcopus Sedunensis, ut spirituali consuleret fidelium utili- 
tati, dicto anno communitates Fee et Almagell a parochia Saas-Grund 
dismembravit, easque in duas independentes parochias erexit, ita ut 
abhine in valle Saas tres existerent paroeciae, paroecia vero Saas-Grund 
duas complecteretur communitates, scil. communitatem Grund et com- 
munitatem Balen. Quae ultima igitur communitas sola in valle Saas 
propria paroecia carebat. 

Dividitur autem communitas Balen in duas praecipuas partes, scil. 
in partem exteriorem seu Ausserbalen et partem interiorem seu Inner- 
balen. Utraque pars ex variis constat vicis, hameaux nuncupatis. 

Incolae partis exterioris, ut ad ecclesiam accederent parochialem, 
iter unius, imo duarum horarum percurrere debebant, dum vici partis 
interioris seu Innerbalen fere medium tenent inter duas ecclesias in 
Grund et Balen existentes. 

Plures igitur fideles ex Ausserbalen, qui hiberno praesertim tem- 
pore propter distantiam et viarum asperitatem praeceptis ecclesiasticis 

vix satisfacere poterant, die 26 aprilis 1907 episcopo Sedunensi supplicem 
porrexerunt libellum, enixe orantes ut in parva ecclesia, quam in Balen 
habebant, saltem sacerdos institueretur qui curam animarum exerceret. 
Simul etiam adverterunt, cives Balenses disponere posse de lucro « pro- 
« veniente dall’utilizzazione delle locali forze idrauliche ». Preces ab 
episcopo submissae fuerunt capitulo, quod die 7 maii utilitatem erectionis 
rectoratus in Balen agnovit, dummodo de congrua rectoris sustentatione 
constaret. 

Incolxe vero Innerbalen, qui antiquum fovent odium contra incolas 
Ausserbalen, et nonnulli etiam cives Ausserbalenses erectioni rectoratus, 
litteris ad episcopum die 23 iunii 1907 missis, vehementer se opposue- 
runt, simulque professi sunt, se numquam esse permissuros ut proventus 
ille ex vi hydraulica, qui totius communitatis erat proprius, pro consti- 
tutione beneficii impenderetur. Quapropter incolae Ausserbalenses die 
7 iulii 1907 episcopo Sedunensi scriptim declararunt, se reditum pro 
beneficio necessarium proprio aere esse collaturos: « Noi abitanti della 
« parte esterna di Balen abbiamo sottoscritta di nostre private risorse 
« la somma di ventimila franchi richiesta dall’E. V. per la fondazione 
« del benefizio, e appunto senza ricorrere affatto né al capitale del comune 
« né al provento delle forze idrauliche. Noi dichiariamo inoltre, che dalla 
« parte interna di Balen non richiediamo alcuna contribuzione e lasciamo 
« loro pienamente libero se vogliono o no aggiungersi a noi ». Eodem 
tempore Ausserbalenses domum quandam, hortum et ligna necessaria 
rectori assignarunt. Extructio ecclesiae non erat necessaria, quia ecclesia 
in Ausserbalen iam existens sufficiebat. 

Tune in curia Sedunensi de beneficio in Balen fundando serio agi 
coeptum est. Visum tamen est paroeciam potius quam rectoratum erigi, 
et quidem pro tota communitate Balensi, ita ut fines communitatis civiles 
essent simul fines novae paroeciae. 

Episcopus igitur opinionem exquisivit parochi Grundensis, qui die 
22 iunii 1907 inter alia respondit: « La parrocchia di Grund come par- 
« rocchia non elevera certo alcuna obiezione, perché in linea di prin- 
« cipio forse nessuno é contrario alla istituzione di un benefizio ». Diffi- 
cultatem idem parochus tantum invenit in antiqua illa discordia inter 
Innerbalenses et Ausserbalenses, et demum postulat ut dismembratio, 
si iam ad eam deveniendum est, sub iisdem fiat conditionibus sub 
quibus facta fuit dismembratio parochiarum Allmagell et Fee. Acceptis 
hisce litteris, episcopus Sedunensis ad loca exploranda misit praepositum 
urbis Visp, Rev. Dom. Wirthner, qui, cum esset scholarum inspector, 
vallem Saas quotannis frequentabat, proindeque bene cognoscebat. 

Dictus praepositus Wirthner, mandatum episcopi exequens, rite invi- 
tavit ad colloquium die 27 augusti 1907, in loco Hulegge (extra parochiam 
Grund sito, ideoque neutrali) habendum, tum parochum Grundensem tum 
consilium communale Balense. Nemo tamen comparuit, exceptis duobus 
civibus ex Ausserbalen. Locis igitur exploratis, decanus Wirthner die 
2 septembris 1907 episcopo relationem misit, in qua, variis adductis argu- 
mentis, exponit bonum animarum exigere ut in Balen paroecia erigatur. 
Exquisita dein fuit sententia capituli cathedralis, quod die 14 septem- 
bris 1907, re mature discussa, « censuit praeferendum esse, ut statim fiat 
parochia loco rectoratus et ut designentur limites novae parochiae Ausser- 
balen et ut difficultates inter antiquam parochiam et novam erigendam 
antea removeantur nominatim, ut parochus et consilium fabricae paro- 
chiae Saas-Grund formulent suas praetensiones ». 

Parochus Grundensis die 29 septembris 1907 sua postulata (eadem ac 
die 22 iunii) exposuit, quo facto episcopus Sedunensis decreto diei 27 sep- 
tembris 1907 paroeciam Balensem erexit, idque etiam parocho ecclesiae 
matricis per epistolam eiusdem diei indicavit. Die 7 octobris novus paro- 
chus paroeciam Balen ingressus est. Limites novae paroeciae episcopus 
assignaverat limites communitatis civilis et quidem provisorio modo, uti 
patet ex epistola diei 16 ianuarii 1908, qua idem episcopus gubernio 
civili erectionem novae paroeciae annuntiavit. In dicta enim epistola 
episcopus provisoriae finium delimitationis hanc adducit causam, quia 
audivit, gubernium intentionem habere fines civiles communitatis Balen 
aliquatenus mutandi. Haec finium descriptio origo fuit variarum dissen- 
sionum. Incolae praesertim e parte interna dismembrationi factae se 
opposuerunt, quamvis aequali plus minusve intervallo a veteri et nova 
paroecia distarent. Inter conquerentes plures etiam erant qui in com- 
munitate Balen ne verum quidem domicilium habebant. Ut hance vin- 
ceret oppositionem, episcopus decretum diei 27 septembris 1907 ia plu- 
ribus mutavit, prouti infra videbimus. 

Mutationes autem factae desideratam pacem non adduxerunt. Imo 
incolae Innerbalenses, ab advocato quodam anticatholico instigati, eo 
processerunt ut apud civilem potestatem de episcopalibus decretis con- 
quererentur, et peterent ut erectio paroeciae in Balen nulla declararetur. 
Quam petitionem tamen foederale Tribunal, utpote serius propositam, 
reiecit. Iidem qui recursum Tribunali foederali exhibuerant, die 12 septem- 
bris 1910 supplices adierunt S. C. Concilii absolutionem implorantes ab 
excommunicatione quam incurrerant, simul autem postulantes ut eorum 
querela contra paroeciae dismembrationem apud S. Sedem disceptaretur. 


= 
: 


S. Romana Rota. 453 


Unde controversia, a Summo Pontifice H. S. T. demandata, hodie sub 
his inter partes concordatis dubiis dirimenda proponitur : 
1. An sustineatur fundatio paroeciae in casu. 
Et, quatenus affirmative; 
I]. An et quomodo sustineatur delimitatio paroeciae iam facta, an 
potius nova sit praefinienda. 
Et, quatenus ad I negative; 
III. An et quomodo sit locus dismembrationi paroeciae Saas-Grund 
m casu. 


Ius quod attinet Rev. Domini haec animadverterunt: 

In paroeciarum dismembratione prae oculis apprime habenda est 
Constitutio Alexandri III, Ad audientiam (C. 3, X, III, 48), quae de hac 
re praecise agit et huius est tenoris: « Ad audientiam nostram noveris 
« pervenisse, quod villa quae dicitur H., tantum perhibetur ab ecclesia 
« parochiali distare ut tempore hiemali, cum pluviae intendant, non 
« possint parochiani sine magna difficultate ipsam adire; unde non valent 
« congruo tempore ecclesiasticis officiis interesse. Quia igitur dicta ecclesia 
«ita dicitur reditibus abundare quod praeter illius villae proventus 
« minister illius convenienter valeat sustentationem habere, mandamus 
« quatenus, si res ita se habet, ecclesiam ibi aedifices et in ea sacer- 
« dotem, sublato appellationis obstaculo, ad praesentationem vrectoris 
« ecclesiae maioris cum canonico fundatoris assensu instituas, ad susten- 
« tationem suam eiusdem villae obventiones ecclesiasticas percepturum, 
« providens tamen ut competens in ea honor pro facultate loci matrici 
« ecclesiae servetur, quod quidem fieri posse videtur, cum eiusdem villae 
« dominus viginti acras terrae frugiferae velit ad usus sacerdotis con- 
« ferre. Si vero persona matricis ecclesiae virum idoneum praesentare 
« distulerit, vel opus illud voluerit impedire, tu ‘nihilominus facias idem 
« opus ad perfectionem deduci, et virum bonum, appellationis cessante 
« diffugio, instituere non omittas ». Hane Alexandri III constitutionem 
Concilium Trid. (sess. 21, c. 4, De ref.), confirmavit et illustravit statuens: 
« In iis locis in quibus ob locorum distantiam sive difficultatem paro- 
« chiani sine magno incommodo ad percipienda sacramenta et divina 
« officia audienda accedere non possunt, novas parochias, etiam invitis 
« rectoribus, iuxta formam constitutionis Alexandri III quae incipit Ad 
« audientiam, constituere possint (scil. episcopi). Illis autem sacerdoti- 
« bus qui de novo erunt ecclesiis noviter erectis praeficiendi, competens 
« assignetur portio arbitrio episcopi ex fructibus ad ecclesiam matricem 
« quomodocumque pertinentibus, et si necesse fuerit, compellere possit 

« populum ea subministrare quae sufficiant ad vitam dictorum sacer- 
« dotum sustentandam ». 

luxta caput Ad audientiam igitur nimia distantia fidelium ab ecclesia 
parochiali est legitima causa pro huius dismembratione; Concilium vero 
Tridentinum etiam aliam addit causam, scil. difficultatem itineris. Quae 
duae causae ex communi Doctorum sententia non copulative requiruntur, 
sed sufficit ut una vel altera adsit. « Undecumque », ait Fagnanus (ad cap. 
Ad audientiam, par. 19), « proveniat magna difficultas percipiendi sacra- 
« menta, dicitur subesse iusta causa erigendi novam parochiam ... Ideo- 
«que Concil. Trid., c. 4, sess. 21, alternative loquitur: “ ob locorum 
« distantiam sive difficultatem ,,, ita ut alterutrum sufficiat ». Qualis 
debeat esse distantia et itineris difficultas absoluta regula statui nequit: 
standum est hac in re prudenti episcopi arbitrio (Ferraris ad verbum 
dismembratio addit. 12, 13). 

Generatim loquendo, si agatur de sola distantia, S. C. C. concessit 
dismembrationem attenta distantia duorum milliariorum (prout in Ari- 
minen., 18 iunii 1879 et in Placentina, 18 maii 1791), dum e contrario 
eam denegavit pro distantia unius milliarii (prout in Novarien., 18 aug. 
et 18 nov. 1847). Itineris vero difficultatem ita perbelle determinat Pigna- 
telli (vol. III, cons. 230, n. 9): « Si constiterit, quod via sit montuosa, 
« aspera, lutosa ac ita ardua ut parochiani sine magno incommodo, imo 
« etiam periculo, pro recipiendis sacramentis et audiendis divinis officiis 
« ad parochialem accedere nequeant, praesertim tempore hiemali propter 
« imbres et pluvias, reputatur necessaria dismembratio sive erectio novae 
« parochiae ». 

Praeter distantiam et itineris difficultatem aliae quoque dari possunt 
dismembrationis causae, uti v. gr. antipathia inter incolas duorum locorum 
(Cfr. De Luca, in Adnot. ad Conc. Trid., discurs. XVI, n. 8). Interveniente 
igitur aliqua legitima causa, episcopus ad dismembrationem procedere 
poterit. 

Hoc quoque notandum est, hodiedum dismembrationem facilius 
admitti et non amplius considerari, ut olim, tamquam remedium extre- 
mum, ad quod recurrendum non sit quoties curae animarum Vv. gr. per 
vicarium provideri potest (vide plura in Bobien. 4 martii 1911, coram 
Revmo Lega A. A. S., III, p. 202 sqq.). Ratio huius mitioris praxis est, 
quia hodie depravati mores incautae iuventutis, massonicae sectae quae 
veluti lupi rapaces furunt ut Christi gregem devorent, nisi necessitatem 
absolutam, saltem utilitatem portendunt evidentem multiplicandi pastores. 
Intra populi pastores autem veros parochos praeferendos esse vicariis, 
nemo non videt (cfr. Acta S. Sedis, t. XII, p. 292). 

Praeter legitimam causam pro dismembratione facienda requiruntur 
etiam quaedam solemnitates et quidem sequentes: 

Episcopus inprimis per processum quemdam canonicum simplici 
ratione, non secundum subtilitates iuris exactum, inquirere debet de 
iustis et legitimis dismembrationis causis. 

Porro requiritur consensus capituli, et citatio et auditio illorum 
quorum interest, uti rectoris paroeciae dismembrandae, parochianorum, 
patronorum. 

Demum constare debet de novae paroeciae dote, qua novi parochi 
sustentationi consulatur, et novae paroeciae designandi sunt fines. 

Inter has solemnitates consensus capituli certe requiritur ad substan- 
tiam seu sub poena nullitatis, nisi forte v. gr. in divisione parochiarum 
etiam exemptorum regularium, episcopus procedat tamquam delegatus 
Sedis apostolicae vel (uti v. gr. in Gallia) consuetudine aliud obtineat 
(cfr. Wernz, II, n. 267). Ratio cur necessarius sit capituli consensus, in 
eo est sita quod divisio paroeciae aliquam saltem secum trahit dismem- 
brationem redituum ad antiquam ecclesiam parochialem pertinentium, 
et consequenter alienationem importat, quae sine capituli consensu fieri 
nequit. Accedit, quod ad unionem unius ecclesiae cum alia faciendam 
requiritur consensus capituli, ergo etiam in parochiis dividendis iuxta 
illud: « Omnis res, per quascumque causas nascitur, per easdem dissol- 
« vitur » (cfr. Reiffenstuel, 1. III, t. 48, n. 19). 

Citatio vero et auditio illorum quorum interest, ad substantiam seu 
pro validitate dismembrationis haud requiruntur. Multo minus illorum 
dissensus valorem divisionis impedire potest, uti patet ex cap. Ad 
audientiam, et ex ipso Tridentino, iuxta quod episcopus ad divisionem 
paroeciae, si vere canonica adsit causa, procedere potest etiam invitis 
rectoribus, nempe illegitime invitis, nam rectores ecclesiarum sunt legi- 
time inviti, et hine audiendi, si deest dismembrationis causa canonica. 
In specie nullus habetur iuris canonici textus qui praescribat in paroe- 
ciarum dismembratione exquiri debere consensum populi, et hoc merito 
quidem, nam quaestio canonica, qualis est dismembratio parochiarum, 
non ex populi consensu vel dissensu est definienda. Imo tantum abest 
ut pro dismembratione requiratur populi consensus, ut populus, si dis- 
membrationis adsit causa canonica, compelli possit ad alimenta novo 
parocho subministranda (Conc. Trid., 1. c.). Unde etiam ex recentiori praxi 
S. C. Cone. citatio eorum quorum interest, contra antiquam disciplinam 
et antiquos auctores, non consideratur tanquam forma qua neglecta nulla 
sit dismembratio, sed solum tamquam solemnitas quae conferat ad 
causae cognitionem et ad declinandum praeiudicium (cfr. Acta S. Sedis, 

vol. III, p. 396, et vol. X, p. 271, sq.; Ph. Hergenroether-Holiweck, 
Lehrbuch d. K. K., n. 591). 


Hisce in iure stabilitis, RR. PP. Domini, factum quod attinet, in 
primis constare censuerunt de legitima imo gravi causa dismembrationis 
in casu. Aderat enim non solum locorum distantia, sed etiam viarum 
asperitas, uti patet ex petitione incolaruin Balensium diei 26 aprilis 1907, 
ubi inter cetera haec habentur: « Da Balen fino a Grund alla Chiesa 
« parrocchiale occorre un’ora di strada nella pianura. Ma soltanto poche 
« famiglie abitano tutto l’anno nella pianura, tutte le altre si dividono 
«in sette o otto localitd, le quali in parte sono in tale altezza che 
« richiedono dal livello della valle da 1'/,a 2 ore di salita. In queste 
« localita si abita per piti che la meta dell’ anno, e data tale lontananza 
« nel periodo tempestoso e gelido dell’ inverno, molti non vanno a messa 
« neppure le domeniche e feste .. Per questo a molti vien reso quasi 
« impossibile anche il ricevere i ss. sacramenti nel tempo dell’ inverno, 
«e anche in altre stagioni la difficolta relativa resta considerevolmente 
« grande ». Quae veritati respondere, episcopus Sedunensis tum ex 
propria scientia noverat, cum ter in vallem venerit (occasione visita- 
tionis pastoralis, serius ad administrandum sacramentum confirmationis, 
et demum tertium « appunto nel tempo d’inverno per rendersi conto 
«anche meglio delle cose »), tum ex duabus relationibus iuratis parochi 
Wirthner, quarum ultima subscripta etiam a dismembratae paroetiae 
parocho Antonio Ruppen, in quem mendacii aut reticentiae suspicio 
certo non cadit, haec habet: « Vi sono nel comune alcuni paesi, che 
« devono fare un cammino di 2 ore e '/, fino alla parrocchia di Saas- 
« Grund. Col tempo rigido e freddo d’inverno nelle nostre montagne, vi 
« pud essere il caso che la strada per alcuni giorni non sia affatto aperta 
«e gli abitanti vi siano rinchiusi. Come venga trascurato per una tale 
« distanza l’insegnamento regolare di religione per i bambini, la cura 
« degli ammalati, etc., ognuno pud immaginarlo ». Quare citatus paro- 
chus Wirthner relationem suam concludit: « L’utilita di una simile fonda- 
« zione pel bene spirituale e la salute delle anime degli abitanti di Aus- 
« serbalen, non pud negarsi da alcuno che conosce le condizioni di quei 
« luoghi specialmente d’inverno ». Et revera quanta fuerit necessitas eri- 
gendi parochiam in Balen, patet etiam ex utilitate spirituali quae post 
dismembrationem factam iam evenit. Refert enim parochus Leo Summer- 
matter, qui Balensi paroeciae a quatuor annis praeest, in epistola sub 
die 1 martii 1912 episcopo Sedunensi missa, se, cum munus assumpsit, 
pueros puellasque adeo invenisse ignorantes ut, quamvis iam a tribus 

vel quatuor annis ad sacramenta suscipienda erant admissi, ne fun- 
damenta quidem religionis christianae scirent. Populus propter ma- 
gnam distantiam a parochia, praesertim tempore hiemali, missae 
sacrificio non assistebat, et ex iisdem causis sacramenta non frequen- 
tabat. Nunc populus etiam diebus non festis missae assistit et sacra- 
mentorum frequentia adeo est aucta ut numerus comunionum inde 
ab anno 1908 ad annum 1911 fere duplo excreverit. Existentia igitur 
causae canonicae pro dismembratione paroeciae in casu in dubium 
revocari nequit. 

Nec obstat quod in municipio Balensi vici dantur qui ecclesiae 
matrici propriores sunt quam novae paroeciae. li enim qui Grundensi 
paroeciae sunt aliquantulum propiores, praeprimis pauci sunt numero, 
uti declarant tres parochi in supra citata relatione: « Diciamo e confer- 
« miamo piuttosto poco che troppo, che almeno due terzi della popola- 
« zione di Saas-Balen é@ pid vicina alla parrocchia di Saas-Balen che 
« alla parrocchia di Saas-Grund ». Praeterea via quae ducit ad parochiam 
Saas-Balen, et si paulo longior sit, tamen, praesertim hiberno tempore, 
tutior est et facilior, uti iidem tres parochi testantur: « La strada da 
« Biedermatten a Saas-Grund, @ certamente un poco piii breve che 
« quella a Saas Balen. I] cancelliere del vescovo ed il sottoscritto hanno 
« fatta appositamente questa strada, e trovata una differenza di soli 
« cinque minuti al massimo. D’altra parte pud essere perd confermato, 
« almeno per il tempo d’inverno che dura molto a Saas (fino a7 e tal- 
« volta 8 mesi), che la strada per Saas-Balen é molto pili comoda, sic- 
«come questa é@ protetta per il bosco, mentre I’ altra per Saas-Grund 
« @ molto esposta al vento e alla bufera ». Idem fere confirmat parochus 
paroeciae Saas-Almagell in sua relatione de rerum statu episcopo Sedu- 
nensi die 7 novembris 1911 exhibita. 

Uti de legitima dismembrationis causa, ita etiam de solemnitatum 
observatione constare, Dominis visum est. Sane episcopus Sedunensis 
dismembrationi praemisit summarium processum, ut pateret an causa 
canonica ex distantia aut itineris difficultate existat. Episcopus enim 
non solum ipse loca perlustravit, sed etiam, ut constat ex actis, paro- 
chum Wirthner expresse delegavit ut loca exploraret. Qui parochus 
partes sibi commissas rite explevit « dopo aver invitato a Hutegge, luogo 
« neutrale, il parroco di Saas Grund e il consiglio comunale di Balen 
« per trattare l’affare del benefizio di Balen ». Causae igitur existentia 
non unice constat ex assertione episcopi, sed nititur probatione ex 
actis, et tali ratione satisfactum est communi auctorum doctrinae, asser- 
tioni episcopi non esse standum, sed oportere ut causae probatio in acta 

referatur seu ut causa aliunde constet (De Luca, disc. 45, n. 6; Pyrrhus 
Corradus, Prax. Benef., |. Ill, c. 2, n. 9). 

Praeterea parochus Grundensis, ut ipse fatetur, bis ab episcopo fuit 
invitatus ut sua exponeret postulata; bis etiam id praestitit et quidem 
die 22 iunii et 24 septembris 1907. Dos quoque adest legitime consti- 
tuta. Nam oblatores viginti millium libellarum, ad dotationem securiorem 
reddendam, bona sua in hypothecam legalem dederunt. Nec deest domus 
pro parocho; oblatores enim, cum prima non esset sat ampla et apta, 
iam aliam emerunt. 

Difficultas solummodo adesse videtur quoad capituli consensum, 
qui quidem obtentus fuit die 14 septembris 1907, sed tantum pro erigenda 
parochia in parte exteriore seu in Ausserbalen. Episcopus vero, decreto 
die 27 septembris 1907, parochiam erexit complectentem totam Balen 
scil. tum exteriorem, tum interiorem, quod contra capituli mentem et 
conditionem fuisse asserit pars adversa: proinde nullus est dicendus 
capituli consensus. Ad quam obiectionem Domini Auditores animadver- 
terunt, capituli consensum requiri quidem substantialiter seu sub poena 
nullitatis pro dismembratione in genere, non autem in specie pro modo 
et forma quibus dismembratio est facienda. Modus enim et forma pen- 
dent ab episcopi prudenti arbitrio. Unde decreta de consensu capituli 
dismembratione in genere, episcopi est, dotem novae paroeciae assi- 
gnandam praefinire, territorium delineare, aliaque similia peragere et 
quidem absque novo capituli consensu vel consilio. In casu episcopus 
Sedunensis capituli consensum obtinuit pro erigenda parochia; ipse 
autem, ut bono fidelium consuleret, hanc novam parochiam ad totum 
municipii Balensis territorium, seu etiam ad Innerbalen, extendendam 
esse censuit. Idque prudenter. Nam haec finium descriptio nulli damnum 
pariebat, quia incolae Innerbalen aequali fere intervallo a veteri et nova 
paroecia distant; imo pro aliquibus, ut supra fuit expositum, via ad 
novam paroeciam tutior est et commodior. Reliquae conditiones a capi- 
tulo positae adamussim fuerunt observatae. 

Hisce omnibus attentis, RR. PP. Domini censuerunt, dismembra 
tionem ab episcopo Sedunensi fuisse legitime ac rite peractam, proin- 
deque eam sustineri; praesertim cum nil detrahenduin sit praebendae 
ecclesiae matricis pro constituenda novae paroeciae dote. Quando enim 
dos ad sustentationem novi parochi sufficiens in promptu est, tunc 
dismembratio facilius conceditur, uti legitur in ephemeride Jl Monitore 
Ecclesiastico, vol. XV, p. 341: « Nello smembramento suolsi procedere 
«con rigore quando si deve intaccare la congrua del parroco princi- 
« pale, essendo in tale caso lo smembramento cosa odiosa; ma quando 

« la congrua della nuova parrocchia @ formata diversamente, allora lo 
« smembramento non @ pid odioso e si concede con facilita. E questa 
« pure la prassi odierna della S. C. del Concilio ». Et haec quidem quoad . 
primum propositum dubium. 

Quod vero attinet secundum dubium, Domini haec observarunt: 

In iure praescribitur, ut episcopus parochiae dismembratae terri- 
torium assignet bene circumscriptum et ab omni alia parochia distinctum 
(Cone. Trid., sessio 24, c. 13, de ref.; cfr. etiam Wernz, II, n. 266). 

Huic praecepto episcopus Sedunensis in erectione parochiae Balen- 
sis plene satisfecit. Et revera, quamvis hac super re non extet solemne 
et formale decretum, quod ceteroquin non ad valorem actus requiritur 
sed tantum ad probationem divisionis factae inservit, adsunt tamen 
documenta aequivalentia, ex quibus delimitatio finium novae paroeciae 
clare patet. Episcopus enim in epistola data parocho Saas-Grundensi die 
17 septembris 1907, parochiam noviter erectam circumscriptam esse dicit 
limitibus municipii Balensis: « Con la presente Le significo solamente 
« che nella communita di Balen ho fondata una parrocchia e pronun- 
« ziata la sua separazione dalla chiesa madre di Saas-Grund ». 

Delimitatio ergo novae paroeciae facta erat iuxta confinia civilia. 
Id expresse affirmatur in epistola ad parochos et fideles Grundenses 
et Balenses diei 7 aprilis 1908, ubi haec leguntur: « I confini civili del 
«comune di Balen formano anche i confini della nuova parrocchia ». 

Haec tamen finium descriptio, ut supra dictum est, variarum dis- 
sensionum origo fuit. Unde episcopus, optima ductus intentione, decre- 
tum diei 27 septembris 1907 in pluribus mutavit. lam die 22 novem- 
bris 1907 declaratum fuit quinam paroeciae noviter erectae ratione domi- 
cilii subditi censeantur: « Alla parrocchia di Balen appartengono tutti 
«coloro i quali hanno la loro sede abituale principale nel comune di 
« Balen, ossia tutti coloro che vi abitano per pit di un semestre ». 
Quae ordinatio data est, ut eorum removeretur oppositio qui in muni- 
cipio Balensi sensu canonico domicilium non habebant, cum maiorem 
anni partem in Saas-Grund habitarent. 

Dicta ordinatio repetita fuit die 7 aprilis 1908, simulque in com- 
modum fidelium trium vicorum decretum: « I confini civili del comune 
« di Balen formano anche i confini della nuova parrocchia. Una ecce- 
«zione a tale ordinamento noi permettiamo per motivo delle circo- 
« stanze di luogo soltanto: 

« 1) ai tre casolari di Tamatten che pur sono nel territorio di Balen; 

« 2) alle due frazioni di Fluh e Imsegg: queste tre frazioni deb- 
« bono appartenere all’antica parrocchia come prima ». 

Postremo die 18 martii 1909 incolis pagi Biedermatten, qui prae- 
cipui erant dissidiorum excitatores, liberum relictum est alterutrum ex 
duobus parochis pro ministeriis parochialibus adeundi, seu utrique paro- 
cho eadem concessa est iurisdictio quoad dictum pagum: « Nell’ inte- 
« resse della pace e della religione, il reviiio Mons. Vescovo, ha indotto 
«i seguenti mutamenti nella istituzione della parrocchia di Balen. I 
«revihi signori parroci di Balen e di Grund, hanno la medesima giu- 
« risdizione in Biedermatten. Gli abitanti di questo paese possono quindi 
« a loro piacimento rivolgersi all’uno o all’altro di questi due reverendi 
« signori parroci ». 

Quas mutationes, etsi dismembrationem semel factam pon irritent, 
probandas non esse censuerunt Patres Domini. Nam parochiarum con- 
finia certa, determinata, perpetua esse debent; ita ut mutari nequeant a 
privatis civibus, aut a civili auctoritate, imo ne ab episcopo quidem, 
nisi in casibus a iure permissis (Bouix, de Paroc., p. 2, c. 4, prop. 1). 
Unde fas non est episcopo, constituta ex legitima causa parochia et 
determinatis iam limitibus, mutationes inducere nisi ad formam iuris; 
hance autem episcopum Sedunensem in casu observasse non constat. 
Ex quo iam sequitur, exceptionem factam die 7 aprilis 1908 quoad 
vicos Tamatten, Fluh et Imsegg non sustineri. 

Idem fere valet de dispositione episcopali iuxta quam ad novam 
parochiam pertinere debeant ii tantum qui ibi commorentur ultra sex 
menses, siquidem in praxi valde difficile erit decernere quinam in 
territorio Balensi ultra vel citra praefatum tempus commorati fuerint; 
et sic magna confusio oriretur in exercitio iurisdictionis parochialis, et 
lites et quaestiones inter parochos vix vitarentur, praesertim occasione 
celebrationis matrimonii, funeris etc. Ex actis porro patet, cives illos 
qui laborum causa per longius tempus et forte ultra sex menses in 
communitate Balensi degunt, ibi non sine intermissione sed diversis 
anni temporibus commorari, verum autem domicilium in parochia Saas- 
Grund habere. Quo posito, maior etiam esset confusio in exercitio iuris- 
dictionis parochialis, si citata dispositio episcopalis sustineretur. 

Quod demum attinet decretum diei 18 martii 1909 relate ad cives 
vici Biedermatten, Domini Auditores censuerunt illud esse contra Con- 
cilium Trid., quod, sess. 24, c. 13, de ref., « mandat episcopis pro tutiori 
« animarum eis commissarum salute, ut distincto populo in certas pro- 
« priasque parochias unicuique suum perpetuum peculiaremque paro- 
«chum assignent, qui eas cognoscere valeat, et a quo solo ipse licite 
« sacramenta suscipiat ». Cumulata ergo duorum parochorum in idem 
territorium iurisdictio est prohibita. Nam, uti confinia parochialia certa 

et determinata esse debent, ita etiam iurisdictio parochialis certa et 
determinata sit oportet (cfr. Scherer, Handbuch des Kirchenrechtes, p. 637). 

Talis autem non esset jurisdictio in paroecia Balen, si dictum 
decretum ratum haberetur. Unde incolae pagi Biedermatten subditi 
manere debent paroeciae Balen, prout statutum fuerat delimitatione 
facta die 27 septembris 1907. 

Hisce in iure et facto consideratis et sedulo perpensis, nos infrascri- 
pti Auditores de Turno, Christi Nomine invocato, pro Tribunali sedentes 
et solum Deum prae oculis habentes, ad dubia proposita respondemus: 

ad 1) affirmative, seu sustineri fundationem paroeciae in casu: 

ad 2) affirmative quoad primam partem, seu sustineri delimitatio- 
nem factam die 27 septembris 1907, exclusis mutationibus postea inductis : 

ad 3) provisum in primo; - statuentes et mandantes ut iudiciales 
expensae compensentur inter partes; taxa vero expeditionis sententiae 
pro medietate ab utraque parte solvatur. 

Ita pronunciamus, declaramus, sententiamus, statuentes ut illi ad 
quos spectat, executioni mandent hanc nostram sententiam, et adversus 
reluctantes procedant ad normam ss. Canonum et praesertim Cap. 3, 
sess. XXV de ref. Conc. Trid., iis adhibitis executivis et coércitivis me- 
diis quae magis efficacia et opportuna pro rerum adiunctis extitura sint. 

Romae, in sede Tribunalis S. R. Rotae, die 2 aprilis 1912. 


Antonius Perathoner, Ponens. 
Iosephus Alberti. 
Petrus Rossetti. 

Sac. Tancredes Tani, Notarius. 


Acta, vol. IV, n. 12. — 1-7-912. 

SECRETARIA STATUS 


EPISTOLA. 


AD PRAECLARAM DOMINAM BARONISSAM DE MONTENACH, PRAESIDIS QUAE VICES 
GERIT SOCIETATIS CATHOLICAE OPERUM DE PROTEGENDA IUVENE, OCCA- 
SIONE SEXTI CONGRESSUS EIUSDEM SOCIETATIS, AUGUSTAE TAURINORUM 


HABITO. 


Pregina Signora Baronessa, 


Mi é grato parteciparle che il Santo Padre Pio X ha ricevuto con 
piacere la notizia che l’Associazione Cattolica Internazionale delle Opere 
di protezione della Giovane terra prossimamente in Torino il VI Con- 
gresso Internazionale, e tin da questo momento Egli invoca su quanti vi 
prenderanno parte l’assistenza della divina grazia, affinché pari all’aspet- 
tazione siano i frutti del loro zelo. E vi @ davvero ragione di attenderne 
copiosi da una cosi larga cooperazione di forze e dalla sperimentata ope- 
rosita di presidenti e di socie, il cui cuore sa cosi santamente diffondersi 
fuori delle domestiche pareti, per formarsi nelle giovani operaie una 
nuova famiglia adottiva, alla quale, insieme al lavoro quotidiano, si vuole 
assicurata la pid preziosa delle eredita: la fede e il buon costume. 

Nell’ Indirizzo testé inviato al Santo Padre Ella insisteva molto 
opportunamente nel rilevare il carattere di aperta confessionalita che 
fin dal suo primo nascere si @ voluto dare e gelosamente mantenere 
all’Associazione; e Sua Santita si ¢ compiaciuta di questa santa osten- 
tazione, alla quale fanno degna corona i bei sentimenti di devoto attac- 
camento alla Santa Sede e d’incondizionata sottomissione alle direttive 
pontificie, espressi nell’ Indirizzo medesimo. Queste ottime disposizioni 
sono all’Associazione sicuro pegno degli aiuti del Cielo ed al Congresso 
augurio di buon esito. L’ Augusto Pontefice aggiunge ben volentieri l’apo- 
stolica Sua benedizione e con essa invoca su di Lei, Signora Baronessa, 
sul Congresso medesimo e sulle iniziative che ne consacreranno la felice 
riuscita, sul Comitato Internazionale, su i dieci rami nazionali, sulle 
rispettive presidenti e socie le pit larghe benedizioni di Dio, che siano 
a tutti di conforto a proseguire con alacrita in questo santo apostolato, 
sicuri che colla protezione delle giovani operaie essi coopereranno alla 
formazione di buone madri, di ottime famiglie cristiane, dalle quali ha 
tanto da sperare la Chiesa e la civile societa. 

Con sensi di distinta stima, passo al piacere di raffermarmi 


Di Lei, Pregiatissima Signora Baronessa, 


Roma, 20 maggio 1912. Devino 
R. Carp. MERRY DEL VAL. 

COMMISSIO PONTIFICIA DE RE BIBLICA 


I. 


DE AUCTORE, DE TEMPORE COMPOSITIONIS ET DE HISTORICA VERITATE EVAN- 
GELIORUM SECUNDUM MARCUM ET SECUNDUM LUCAM. 


Propositis sequentibus dubiis Pontificia Commissio « De Re Biblica » 
ita respondendum decrevit : 

I. Utrum luculentum traditionis suffragium inde ab Ecclesiae pri- 
mordiis mire consentiens ac multiplici argumento firmatum, nimirum 
disertis sanctorum Patrum et scriptorum ecclesiasticorum testimoniis, 
citationibus et allusionibus in eorumdem scriptis occurrentibus, veterum 
haereticorum usu, versionibus librorum Novi Testamenti, codicibus manu- 
scriptis antiquissimis et pene universis, atque etiam internis- rationibus 
ex ipso sacrorum librorum textu desumptis, certo affirmare cogat Marcum, 
Petri discipulum et interpretem, Lucam vero medicum, Pauli adiutorem 
et comitem, revera Evangeliorum quae ipsis respective attribuuntur esse 
auctores ? 

R. Affirmative. 

Il. Utrum rationes, quibus nonnulli critici demonstrare nituntur 
postremos duodecim versus Evangelii Marci (Marc., XVI, 9-20) non esse 
ab ipso Marco conscriptos sed ab aliena manu appositos, tales sint quae 
ius tribuant affirmandi eos non esse ut inspiratos et canonicos reci- 
piendos; vel saltem demonstrent versuum eorumdem Marcum non esse 
auctorem ? 

R. Negative ad utramque partem. 

Il. Utrum pariter dubitare liceat de inspiratione et canonicitate 
narrationum Lucae de infantia Christi (Luc., [-I]), aut de apparitione 
Angeli Iesum confortantis et de sudore sanguineo (Luc., XXII, 43-44); 
vel solidis saltem rationibus ostendi possit - quod placuit antiquis 
haereticis et quibusdam etiam recentioribus criticis arridet - easdem 
narrationes ad genuinum Lucae Evangelium non pertinere? 

R. Negative ad utramque partem. 

IV. Utrum rarissima illa et prorsus singularia documenta in quibus 
Canticum Magnificat non beatae Virgini Mariae. sed Elisabeth tribuitur, 
ullo modo praevalere possint ac debeant contra testimonium concors 

omnium fere codicum tum graeci textus originalis tum versionum, necnon 
contra interpretationem quam plane exigunt non minus contextus quam 
ipsius Virginis animus et constans Ecclesiae traditio? 

R. Negative. 

V. Utrum, quoad ordinem chronologicum Evangeliorum, ab ea 
sententia recedere fas sit, quae, antiquissimo aeque ac constanti tradi- 
tionis testimonio roborata, post Matthaeum, qui omnium primus Evan- 
gelium suum patrio sermone conscripsit, Marcum ordine secundum et 
Lucam tertium scripsisse testatur; aut huic sententiae adversari vicissim 
censenda sit eorum opinio quae asserit Evangelium secundum et tertium 
ante graecam primi Evangelii versionem esse compositum ? 

R. Negative ad utramque partem. 

VI. Utrum tempus compositionis Evangeliorum Marci et Lucae usque 
ad urbem lIerusalem eversam differre liceat; vel, eo quod apud Lucam 
prophetia Domini circa huius urbis eversionem magis determinata videa- 
tur, ipsius saltem Evangelium obsidione iam inchoata fuisse conscri- 
ptum, sustineri possit? 

R. Negative ad utramque partem. 

VII. Utrum affirmari debeat Evangelium Lucae praecessisse librum 
Actuum Apostolorum (Act., I, 1-2); et quum hic liber, eodem Luca auctore, 
ad finem captivitatis Romanae Apostoli fuerit absolutus (Act., XXVIII, 
30-31), eiusdem Evangelium non post hoc tempus fuisse compositum? 

R. Affirmative. 

VIII. Utrum, prae oculis habitis tum traditionis testimoniis, tum 
argumentis internis, quoad fontes quibus uterque Evangelista in conscri- 
bendo Evangelio usus est, in dubium vocari prudenter queat sententia 
quae tenet Marcum iuxta praedicationem Petri, Lucam autem iuxta 
praedicationem Pauli scripsisse; simulque asserit iisdem Evangelistis 
praesto fuisse alios quoque fontes fide dignos sive orales sive etiam 
iam scriptis consignatos? 

R. Negative. 

IX. Utrum dicta et gesta, quae a Marco iuxta Petri praedicationem 
accurate et quasi graphice enarrantur, et a Luca, assecuto omnia a prin- 
cipio diligenter per testes fide plane dignos, quippe qui ab initio ipsi 
viderunt et ministri fuerunt sermonis (Luc., I, 2-3), sincerissime expo- 
nuntur, plenam sibi eam fidem historicam iure vindicent quam eisdem 
semper praestitit Ecclesia; an e contrario eadem facta et gesta censenda 
sint historica veritate, sallem ex parte, destituta, sive quod scriptores 
non fuerint testes oculares, sive quod apud utrumque Evangelistam 
defectus ordinis ac discrepantia in successione factorum haud raro 

deprehendantur, sive quod, cum tardius venerint et scripserint, neces- 
sario conceptiones menti Christi et Apostolorum extraneas aut facta 
plus minusve iam imaginatione populi inquinata referre debuerint, sive 
demum quod dogmaticis ideis praeconceptis, quisque pro suo scopo, 
indulserint? 

R. Affirmative ad primam partem, negative ad alteram. 


DE QUAESTIONE SYNOPTICA SIVE DE MUTUIS RELATIONIBUS INTER TRIA PRIORA 
EVANGELIA. 


Propositis pariter sequentibus dubiis Pontificia Commissio « De Re 
Biblica » ita respondendum decrevit : 

I. Utrum, servatis quae iuxta praecedenter statuta omnino servanda 
sunt, praesertim de authenticitate et integritate trium Evangeliorum 
Matthaei, Marci et Lucae, de identitate substantiali Evangelii graeci 
Matthaei cum eius originali primitivo, necnon de ordine temporum quo 
eadem scripta fuerunt, ad explicandum eorum ad invicem similitudines 
aut dissimilitudines, inter tot varias oppositasque auctorum sententias, 
liceat exegetis libere disputare et ad hypotheses traditionis sive scriptae 
sive oralis vel etiam dependentiae unius a praecedenti seu a praeceden- 
tibus appellare? 

R. Affirmative. 

Il. Utrum ea quae superius statuta sunt, ii servare censeri debeant, 
qui, nullo fulti traditionis testimonio nec historico argumento, facile 
amplectuntur hypothesim vulgo duorum fontiwm nuncupatam, quae com- 
positionem Evangelii graeci Matthaei et Evangelii Lucae ex eorum 
potissimum dependentia ab Evangelio Marci et a collectione sic dicta 
sermonum Domini contendit explicare; ac proinde eam libere propugnare 
valeant? 

R. Negative ad utramque partem. 


Die autem 26 iunii anni 1912, in audientia utrique Rmo Consul- 
tori ab Actis benigne concessa, Ssinus Dominus noster Pius Papa X 
praedicta responsa rata habuit ac publici iuris fieri mandavit. 

Romae, diei 26 iunii 1912. 


Fuuicranus Vigouroux, Gr. S. Sulp. 


L. ¥& S. Laurentius Janssens, O. S. B. 
Consultores ab Actis. 

DIARIUM ROMANAE CURIAE 


SACRA CONGREGAZIONE DEI RITI. 
CONGREGAZIONE ORDINARIA PARTICOLARE. 


Il giorno 4 giugno 1912, nel Palazzo Apostolico Vaticano, si é tenuta 
la Congregazione Ordinaria Particolare dei sacri Riti, nella quale sono state 
sottoposte al giudizio degli Emi e Rmi Signori Cardinali componenti la mede- 
sima, le seguenti cause: 

1° Intorno alla validita del Processo Apostolico costruito nella curia 
di Montréal, sopra un asserto miracolo della Ven. Serva di Dio Margherita 
Bourgeoys, fondatrice della Congregazione delle Suore di Nostra Signora in 
Montréal. 

2° Intorno alla validita ed al rilievo del Processo Apostolico costruito 
nella curia di Conza sopra la fama di Santita in genere del Ven. Servo di Dio 
Domenico Blasucci, chierico della Congregazione del Ssmo Redentore. 

3° Intorno alla validita dei Processi Apostolici ed Ordinari, costruiti 
nella curia di Napoli per la Causa di beatificazione e canonizzazione della 
Ven. Serva di Dio Giovanna Antida Thouret, fondatrice delle Suore della Carita. 

4° Finalmente intorno al culto, in ossequio ai Decreti di Urbano VIII 
non mai prestato alla Ven. Serva di Dio Adelaide Cini, fondatrice dell’Ospizio 
del Sacro Cuore di Gest in Malta. 


SEGRETERIA DI STATO. 


NOMINE. 


Ad accompagnare Emo Sig. Cardinale Guglielmo van Rossum, Legato 
Pontificio al Congresso Eucaristico che avra luogo a Vienna nel prossimo 
mese di settembre, il Santo Padre si ¢ degnato di destinare: 

1. Mons. Giacomo Sinibaldi, Protonotario Apostolico, Canonico Vati- 
cano, Rettore del Collegio Portoghese in Roma. 

2. {| Signor Barone Ernesto Schénberg-Roth-Schénberg, Cameriere 
Segreto di spada e cappa di numero di Sua Santita. 

3. Don Luigi dei principi Lancellotti, Cameriere Segreto di spada e 
cappa soprannumerario di Sua Santita. 

4. Mons. Giovanni Borkovic, Cameriere d’onore in abilo paonazzo di 
Sua Santita, Rettore della Chiesa di S. Girolamo degli Schiavoni in Roma. 

Con biglietti della Segreteria di Stato, il Santo Padre si é degnato di 
nominare: 


15 Giugno 1912. — 1’ Emo Sig. Cardinale Sebastiano Martinelli, Protet- 
tore delle Terziarie Domenicane con Casa Madre a Sisinawa, Wisconsin, 
Stati Uniti d' America. 

20 Giugno. — Mons. Eugenio Pacelli, Pro-Segretario della sacra Con- 
gregazione degli Affari Ecclesiastici straordinari. 

— Mons Sante Tampieri, Sotto-Segretario della medesima sacra Con- 
gregazwwne. 

30 giugno. - L’Emo Sig. Cardinale Guglielmo van Rossum, Protettore 
della Congregazione Belga delle Missionarie di S. Agostino. 


Con biglietti e con brevi della Segreteria di Stato, il Santo Padre si é 
degnato di nominare: 


Assistenti al Soglio Pontificio : 
11 Giugno 1912. — Mons. Pietro Maria Gendreau, Vescovo titolare di 
Crisopoli e Vicario Apostolico del Tonchino occidentale. 
19 Giugno. — Mons. Silverio Gomes Pimenta, Arcivescovo di Marianna. 
— Mons. Carlo Lavigne, Vescovo di Trincomalie. 
— Mons. Adolfo Medlycott, Vescovo titolare di Tricomia. 


Protonotarii Apostolici ad instar participantium : 


6 Giugno 1912. — Il Rev. Canonico Tommaso Pfauser, Custode della 
chiesa cattedrale di Budweis. 

14 Giugno. — Mons. Francesco Bickerstaffe-Drew, Prelato Domestico 
di S. S. 

20 Giugno. — Mons. Cesare Chichizola, Priore prevosto di 8. Giacomo 
in Carignano a Genova. 


Prelati domestici di S. S.: 


11 Giugno 1912. — Il Rev. Angelo Vinci, Canonico della cattedrale di 
Citta di Castello. 

— ll Rev. Luigi Pirhofer, Parroco decano di Merano, nella diocesi di 
Trento. 

18 Giugno. — Il Reviho Mons. Nicold d’Amico, Canonico della Basilica 
Lateranense. 

22 Giugno. — ll Rev. Giuseppe Gabriele Pinten, Vieario generale della 
diocesi di Sault Ste-Marie e Marquette. 


Con biglietti della Segreteria di Stato, il Santo Padre si é degnato di 
nominare : 


Camerieri Segreti soprannumerari di S. S.: 


24 Maggio 1912. Mons. Ignazio Wegrzynowski, della dioc. di Premislia. 


11 Giugno. --- Mons. Michele Léon Prado, dellarehid. di Santiago (Chili). 
21 Giuguo. - Mons. Luigi Centoz, Minutante della Segreteria di Stato. 


24 (iiugno. — Mons. Ugo Geyer, dellarchidivcesi di Praga. 

Camerieri donore di S. S. in abito paonazzo : 


10 Giugno 1912. — Mons. Giuseppe Leone Gallardo, dell’ Archidiocesi 


di Buenos-Aires. 
24 Giugno. — Mons. Felice Fortina, della diocesi di Novara. 
— Mons. Leone Schmidt, della diocesi di Nitria. 
— Mons. Edoardo Mihalovics, della medesima diocesi. 
~ Mons. Stefano Német, della medesima diocesi. 
~- Mons. Carlo Baumgirtl, dell’archidiocesi di Praga. 


Camerieri Segreti di Spada e Cappa soprannumerari di S. S.: 


31 Maggio 1912. — Sig. Guglielmo Dooley, dell’archidiocesi di Boston. 
26 Giugno. — Don Luigi dei Principi Lancellotti di Roma. 


ONORIFICENZE. 


Con biglietti e con brevi della Segreteria di Stato, il Santo Padre si é 
degnato di conferire le seguenti onorificenze: 


La Commenda dell’Ordine di S. Gregorio Magno, classe civile: 


3 Giugno 1912. — Al Sig. Architetto Luciano Magne, Ispettore generale 
dei monumenti storici a Parigi. 


Il Cavalierato dell’Ordine di S. Gregorio Magno, classe civile: 


3 Giugno 1912. — Al Sig. Architetto Pietro Guilbert, di Parigi. 
— Al Sig. Giustino Goichot, della stessa citta. 
10 Giugno. — Al Sig. Giovanni Francesco di Sales Carrara, Console 


della Repubblica di Colombia in Gibilterra. 
18 Giugno. — Al Sig. Alessio Moreto Plantyn, domiciliato nel Castello 


di Eeckeren. 
— Al Sig. Adolfo Hardy, dell’archidiocesi di Malines. 


22 Giugno. — Al Sig. Federico Tarnaud, di Limoges. 
Il Cavalierato dell’ Ordine di S. Silvestro Papa: 
18 Giugno 1912. — Al Sig. Agostino Stalins, di Anversa. 


NECROLOGIO. 


20 Giugno 1912. — Mons. Giuseppe Ortiz, Arcivescovo di Guadalajara. 
— Mons. Mariano Markovic, dei Minori, Vescovo titolare di Danaba, 


Amministratore apostolico di Banjaluca. 
26 Giugno. —- Mons. Giuseppe Altenweisel, Principe Vescovo di Bres.- 


sanone. 

